PERSOANELE (în ordinea intrării în scenă) 

PLUGARUL argian, soţul Electrei 

ELECTRA, fiica lui Agamemnon 

ORESTE, fratele Electrei 

PYLADE, prietenul lui Oreste 

CORUL, alcătuit din femei argiene 

BĂTRINUL 

CRAINICUL 

CLITEMNESTRA, regină în Argos 

DIOSCURII 

Slujitorii lui Oreste, sclave din garda Clitemnestrei 

Scena înfăţişează o privelişte aridă, muntoasă, la hotarele Argolidei, nu departe de 
izvorul rîului Inachos. în lumina turbure a zorilor, în mijloc, se desluşeşte o casă umilă 
ţărănească. Printr-o parte trece drumul spre Argos, dincolo de care se întind 

petice de ogoare si păşuni. Un bărbat în straie de ţară iese din casă. 

PLUGARUL 

O, Argos, tărîm străvechi !, ape ale rîului Inachos ! De aici, odinioară, 
încărcîndu-l pe Ares ? într-o mie de nave, 

1 Nu odată în tragedia elină s-a pomenit despre vechimea argienilor, care 
aveau orgoliul — ca şi atenienii, de altfel — să se creadă printre cei dintîi locuitori ai 
pămîntului. Aceasta e încă o dovadă a marelui prestigiu de care s-a bucurat cetatea 
Argos printre greci, chiar în vremuri de micşorare politică. Leagăn mai întîi al unei 
culturi misterioase, făurită de pelasgii autohtoni, odată cu invazia aheilor, 
primul talaz de triburi care vorbeau greceşte, aşa cum au dovedit-o incontestabil 
Ventris şi Chadwick, Argolida, înrîurită de Creta minoică, a devenit un puternic fo- 
car politic si spiritual. Deşi ţinutul nu era prea întins, oraşele s-au înmulţit şi s-au 
îndesit, strălucind de forţă şi belşug : cetă-ţui inexpugnabile, adevărate cuiburi de 
vulturi, ziduri ciclopice, morminte regale somptuoase, măşti şi podoabe de 

aur. Argos sau Mykene ? Care dintre aceste două cetăţi, adeseori confundate de poeţii 
tragici, a fost mai importantă ? Cît de departe şi de adînc se întindeau jurisdicţia 
suveranilor lor, dintre care cel mai celebru a fost Agamemnon ? Oricum, în 
terminologia homerică, prin „Argos" nu se înţelege numai Argolida din Pelopones, ci în- 
săşi patria aheilor, a tuturor grecilor care se uniseră împotriva Troiei. 

2 Cu alte cuvinte : pornind la război cu o mie de vase. Vezi p. 61, n. 2. 

regele Agamemnon pluti spre ţara Troadei. lar după ce-l omori pe Priam, 
stăpînul pămîntului Ilion, şi cuceri vestita cetate a lui Dardanos ! tot aici se 
întoarse, în Argos, şi spînzură de templele noastre semeţe prăzi nenumărate 
smulse barbarilor. Şi după ce acolo întilni atîta noroc, i-a fost dat să moară în 
casa lui, prin viclenia urzită de nevastă-sa, Clitemnestra, şi prin mîna care a 
lovit a lui Egist, fiul lui Thyestes ! El s-a sfîrşit, lepădînd străvechiul sceptru 
moştenit de la Tantal ?. 

Egist acum domneşte peste ţară si e stăpînul fiicei lui Tyndars, soţia eroului 
stins. Agamemnon, cînd a plutit spre Ilion, a lăsat în casă un urmaş 
bărbătesc, pe Oreste, şi-o fiică, mlădiţă ridicată, pe Electra. 

Gata să fie ucis de braţul lui Egist, Oreste si-a găsit mîntuirea într-un 
moşneag, care-l crescuse pe tatăl său, şi care l-a încredinţat lui Strophios, 
să-l ocrotească în Ţara Fokidei *. 

1 Strămoşul, din sămînţa lui Zeus, al Troienilor, a ridicat în Frigia, la poalele muntelui 
Ida o cetăţuie, care a devenit pe urmă parte şi miez întărit al Troiei. De aceea 
Troada mai este numită Dardania, iar locuitorii ei dardani. 

2 Trunchiul neamului tragic al Atrizilor. (Vezi arborele genealogic.) Născut din 
Zeus şi dintr-o oceanidă, pe nume Pluto, Tantal s-a făcut vinovat de numeroase 
crime : a furat cîinele de aur al tatălui său, a scăzut ambrozia şi nectarul Olimpului, 
spre a le da şi oamenilor să se înfrupte din nemurire, şi a ospătat zeii cu carnea 
propriului său copil. Pentru toate aceste îndrăzneli şi păcate a primit în 
Hades cumplită pedeapsă: să fie veşnic mistuit de sete, dar apa să fugă de la gura 
lui, să fie lihnit de foame, dar roadele pămîntului să se ferească de mîna lui, şi să-l 


amenințe de-a pururi o stincă gata să i se prăvălească peste cap. 

3 Vezi p.26,n. 1. 

+ Mărunta provincie muntoasă a marelui sanctuar panhelenie de la Delfi era cîrmuită 
illo tempore de un bărbat cu evlavie, regele Strophios, căsătorit cu sora lui 
Agamemnon, care i l-a născut pe Pylade. Aşadar cei doi faimoşi prieteni, Oreste şi 
Pyla-de, erau veri primari. 

Electra a rămas în casa părintească şi cînd a împlinit vi'irsta înflorită a 
tinereţii a fost peţită de fruntaşii ţării Heladei. Insă Egist, fiindu-i teamă ca 
nu cumva să-i nască vreunui om de seamă un fiu, care să-l răzbune pe Aga- 
memnon, o păstra în palat şi nu se învoia s-o mărite cu nimeni. Dar si astfel 
era bîntuit de spaima că ar putea să aibă copil în ascuns, de la vreun nobil. 
Deci s-a hotărît s-o ucidă, dar Clitemnestra, cu toată firea ei crîncenă, a 
scăpat-o din mîinile lui Egist. Cînd şi-a omorit bărbatul ea avusese cel puţin 
un temei t, dar îi era frică să nu stîrnească ura tuturor, ucigindu-si copiii. 
lată ce puse atunci la cale Egist : cum fiul lui Agamemnon era alungat din 
ţară, în exil, a făgăduit răsplată de aur celui care îi va ridica viaţa, iar pe 
Electra mi-a dat-o mie de nevastă. E drept că şi eu mă trag din părinţi 
mykenieni, într-asta nu mi se poate găsi nici un cusur: mă laud cel puţin cu 
strălucirea obirsiei ?. Dar sunt lipsit de avere, si lipsurile omoară noblețea. 
Dînd-o pe Electra unui bărbat slab, şi frica lui Egist urma să scadă. De-ar fi 
căsătorit-o cu un bărbat de seamă, acesta ar fi deşteptat din somn omorul lui 
Agamemnon şi-atunci Dreptatea l-ar fi pedepsit pe Egist. 

Dar niciodată eu, bărbatul Eleotrei — îmi este martoră Kypris — nu i-am 
pîngărit culcuşul; ea încă este fecioară. Lu'înd copila unor oameni atîta de 
îmbelşugaţi, m-as fi ruşinat s-o jignesc, eu nefiind vrednic prin naştere de ea. 
îl cinstesc, de asemenea, pe aşazisul meu cumnat, pe sărmanul Oreste, 
gîndindu-mă că, poate, într-o bună zi 

1 însăşi Clitemnestra ne va dezvălui măi tîrziu temeiurile sale, într-o argumentare nu 
lipsită de fineţe psihologică. 

> Soţul Electrei, acest honnete homme al tragediei, cum îl numeşte H. Weil, era 


un ţăran mlndru de străbunii săi mykenieni. Vezi p. 75, n. 1. 

îi va fi dat să se întoarcă-n Argos şi să afle de nefericita nuntă a surorii sale. Dacă 
mă socoteşte cineva nebun, că am primit în casă o fecioară şi nu m-am atins de ea, 
părerile lui sunt canoane prea ticăloase pentru măsurarea virtuţii. Să ştie că, 
dimpotrivă, nebun este omul acela !. (Electra, în veşminte ponosite, iese din casă, 
purtînd pe cap 

un ulcior.) 

ELECTRA 

O. noapte neagră, doica stelelor de aur?, în umbra ta, purtînd pe creştet ulciorul, mă 
duc să scot apă din izvoarele rîului. Nu c-as fi ajuns într-atita nevoinţă, ci pentru că 
vreau să le arăt zeilor cum mă jigneşte Egist şi să înalţ în nesfîrsitul eter? strigătele 
mele către tata, căci fiica lui Tyndar, blestemata, m-a gonit din palat, ca să-i fie pe 
plac bărbatului său. De cînd a făcut alte odrasle cu Egist, eu şi Oreste suntem de 
prisos în casă. 

PLUGARUL 

De ce te chinuiesti, sărmane, în locul meu cu-atît amar de muncă, tu care înainte ai 
trăit în belşug ? De ce nu stai de-o parte, după cum te rog? 

ELECTRA 

Un prieten ca tine îl preţuiesc deopotrivă cu zeii. In toate nencrocirile mele nu irrai 
jignit niciodată. E mare 

1 Textul aici este intraductibil, deoarece moros, cuvîntul folosit de poet, înseamnă 
nebun, smintit, şi totodată desfrinat, neruşinat. 

2 Adeseori eroii tragediei îşi strigă durerea divinităţilor cosmice primordiale. 

3 Invocarea eterului, zeul ce încorpora lumina pură, este pusă de unii în legătură cu 


destinul celor de pe urmă ale omului, aşa cum reiese şi din alte versuri ale lui Euripide : 
„înduraţi ca toate să se întoarcă în locul de obîrşie al fiecărui element, spiritul către 
eter, trupul în glie „(Suplicantele, 531). De asemenea, în Rig-Ve-da se spune : 


„Ochiul tău se duce către Soare, sufletul tău se duce către Vint". 

norocul oamenilor, cînd au parte la restrişte de un asemenea tămăduitor cum eşti tu 
pentru mine. Mă simt datoare, chiar nepoftită de tine, pe cît îmi îngăduie puterile, 
să-ţi fac truda mai uşoară, să te ajut s-o înduri mai lesne şi să mă împărtăşesc din 
caznele tale. Destul ai de lucru pe-afară. Treburile casei lasă-le în seama mea. Cînd 
se întoarce la căminul său, truditorul e bucuros din prag să afle în bună rînduială 
cele dinăuntru. 

PLUGARUL 

Du-te, dacă aşa găseşti de cuviinţă. De altfel apa nu-i departe de casă. Eu, în zori, 
îmi voi mina boii la cîmp şi voi semăna ogorul. Niciodată leneşul, chiar dacă gura lui 
este- plină de numele zeilor, nu poate să-si cîştige traiul fără muncă. 

(Pleacă amîndoi, Electra la izvor, plugarul la lucru. Scena ră-miîne goală. Lumina încă e 
turbure. Dinspre partea drumului intră Oreste şi Pylade. Ciîţiva slujitori, nevăzuţi, îi 
aşteaptă mai 

în urmă.) 

ORESTE 

Pylade !, dintre toţi, pe tine te socot omul meu cel mai de credinţă, ca prieten şi 
gazdă. Dintre atiţia prieteni, 

1 Unii comentatori l-au învinuit pe autor de neîndemînare pentru felul cum îşi introduce 
aici personajele. De ce să-i împărtăşească Oreste lui Pylade — vărul, aproape fratele său, 
alături de care a crescut şi care pe deasupra e o biată mască mută în tragedie — ceea ce 
el ştia fără îndoială de mult si foarte bine. Nu trebuie uitot însă că spectacolul tragic nu 
s-a dezvoltat în-tr-un teatru de curte, ca o bună parte din producţia dramatică 
europeană. Dimensiuni atît de ample si caracter atît de popular ca al dramei si comediei 
atice nu s-au mai regăsit decît în cinematograful secolului nostru. Aşa se explică modul 
insistent în care erau prezentate personajele şi antecedentele acţiunii, într-o vreme cînd 
nu se scornise încă „programul de sală." Poziţia reciprocă a eroilor trebuia să fie 
precisă, ca pe o tablă de şah, iar „scena-, riul" limpede pentru toată lumea. 

tu singur îmi porţi de grijă, cu toate că Egist m-a silit să-ndur o soartă 
cumplită, ucigaşul părintelui meu, cu ajutorul preaticăloasei mele mame ! 
Mînat de oracolul zeului !, am sosit în pămîntul argian, fără ştirea nimănui, 
să le dau moarte pentru moarte ucigaşilor tatălui meu. Azi-noapte am fost la 
mormîntul lui Agamemnon, am plins şi i-am dăruit prinosul pletelor mele, am 
junghiat o oaie si i-am turnat sîngele pe rug ?, nevăzut de tiranii ce domnesc 
peste pămîntul acesta. Nu-mi voi purta paşii între zidurile cu metereze ale 
cetăţii. Două ţinte am în vedere cînd mă opresc aici la hotare : să pot trece, 
dintr-un pas, într-o altă ţară, de m-ar recunoaşte vreo iscoadă şi să-mi caut 
sora. Se zice că trăieşte măritată şi aşezată, că nu mai este fecioara pe care 
o păzeau în palat. Vreau s-o întâlnesc, s-o fac părtaşă la omor ; prin ea să 
aflu întocmai ce se petrece dincolo de metereze. 

Dar Eos * îşi înalţă obrazul alb ca neaua. Să ne îndepărtăm de cărare paşii. 
Se va ivi desigur cineva, ori un ţăran, ori o femeie. Vom întreba .dacă sora 
mea locuieşte prin părţile-acestea. Iată o slujnică, purtînd pe creştetul -ras* o 
povară de apă ! Să ne-aşezărh şi s-o pîndim pe 

1 Oreste a primit de la Apolo, în templul din Delfi, porunca de a răzbuna moartea 
părintelui său. Răspunderea celor viitoare este mutată astfel de pe umerii omului pe ai 
zeului. Dar aceasta nu înseamnă că omul se comportă de aici înainte ca un somnambul 
sau ca o marionetă : dimpotrivă, între voinţa imanentă (umană) şi voinţa transcendentă 
(divină) se constituie un teribil cîmp de forţe ce va străbate întreaga piesă. 

2 Unul din semnele exterioare ale doliului, pe lingă straiele cernite, era tăierea 
părului, o şuviţă sau în întregime, şi depunerea lui pe mormînt. Cu privire la 
jertfele funebre şi cultul morţilor, vezi p. 3,n.lşip.31,n.1. 


3 întruchiparea feminină a zorilor de zi, vlăstar alături de Helios şi Selene 


din prima generaţie divină, zeiţa zugrăvită de Homer cu degete trandafirii şi straie 
sofranii. 

+ Semn al doliului sau poate aici al condiţiei servile. 

roabă. Poate vom culege vreo ştire despre cele ce ne-au făcut să venim în 
această ţară, Pylade ! 

(Oreste şi Pylade se ascund după zidul casei. Revine în scenă Electra, 
purtind ulciorul plin pe cap. înaintează în cadenţa unui cîntec de jale.) 

ELECTRA Strofa I 

Porneşte, cu pasul întins, 

iată, e vremea. 

Mergi înainte, mergi înainte, plîngînd !. 

Vai mie, vai mie, 

tată mi-a jost Agamemnon 

si m-a născut Clitemnestra, 

fiica lui Tyndar, cea urgisită. 

Sărmana Electr a, 

aşa mi se spune-n cetate. 

Vai, muncile mele nefericite 

şi viaţa mea respingătoare ! 

Tată, tu odihneşti în Hades, 

înjunghiat de nevastă şi de Egist, 

o, Agamemnon ! 

Haide, stirneşte-ţi acelaşi plinset, 

încearcă din nou plăcerea multelor lacrimi ! 

Antistrofa I 

Porneşte cu pasul întins ; 

iată, e vremea. 

Mergi înainte, mergi înainte plingind. 

Vai mie, vai mie ! 

In care cetate, în care sălaş 

ţi-e dat să fii slugă, 

pietul meu frate, 

1 Modul în care Electra îşi vorbeşte sieşi la persoana doua este caracteristic pentru 
mobilitatea neistovită a expresiei eline. 

de cînd m-ai lăsat în vatra părinţilor noştri pe mine, sărmana, pradă celor mai 
crunte izbelişti. Vino, de chinuri dezleagă-mă, ai milă de mine, o, Zeus, o, Zeus, 
răzbună omorul nemernic al tatălui meu ! Intoarce-ţi în Argos picioarele tale 
pribege l (Depune  ulciorul pe pămînt. Apoi îşi urmează bocetul.) 
Strofa II 

Aşează ulciorul, 

de pe creştet coboară-l. 

Vreau, pentru tata, 

să strig în zorii zilei 

pocetul meu de noapte : 

e țipătul lui Hades, 

e cîntul lui Hades. 

Ajungă-ţi, tată, sub glie plinsetul meu, 

pe care zilnic, de-a pururi, îl plîng, 

în vreme ce gitul meu gingaş 

mi-l sfirtec din unghii 

şi creştetul ras mi-l izbesc cu mina, 

în amintirea morţii tale. 

Electra, sfişie-ţi chipul !. 


Ca o lebădă ! cu glasul înalt, 

care din undele riului 

îşi cheamă iubitul părinte 

pierit în năvodul cu ochiuri viclene, 

1 Compararea plîngerilor omeneşti cu cîntecul sau strigătul tînguitor al unor păsări se 
întîlneşte adeseori în bocetele lirice (threnoi). Electra lui Sofocle se compară pe sine cu 
privighetoarea. Pe de altă partt zburătoarele mari, lebedele sau berzele de pildă, treceau 


drept modele de dragoste filială. 

tot astfel şi eu 

pentru nefericirile tale, tată, 

mă irosesc lăcrimînd. 

Antistrofa II 

O, baia din urmă în care te-ai scufundat ! Culcuş nespus de-ngrozitor, al morții ] 
Vai mie, vai ] Amară securea, tată. ce te-a izbit!. Amară capcana la-ntoarcerea ta 
de la Troia .' Nevasta nici diademă nu ţi-a-nchinat, nici cunună, ci te-a lăsat, 

— o, mişelie sfruntată ! —-pe seama spadei cu două tăişuri a lui Egist, 

apoi a primit în culcuş trădătorul. (Intră corul, alcătuit din tinere ţărănoi argiene.) 
CORUL Strofa III 

Fiica lui Agamemnon, 

venit-am, Electra, la aşezarea ta ţărănească ?. 

1 După cele plăsmuite de Eschil în Orestia, Clitemnestra pregăteşte baia lui 
Agamemnon, la ceasul întoarcerii de la Troiâ,aruncă un năvod peste trupul 
despuiat al soţului si îl omoară singură, în scăldătoare, cu securea. In Electra de 
Sofocle ibovnicul regal este nu numai complice moral ci si făptaş; amîndoi: „i-au 
spart ţeasta cu securea ucigisă, ca tăietorii de lemne un stejar". 

> Plutarh relatează în Viaţa lui Lysandi os că în anul căderii Atenei (404), la ospăţul 
oferit de generalul spartiat, un theban a cerut să se stîrpească cetatea duşmană 
de pe faţi pămîntului. Atunci un alt bărbat din Fokida a cîntat versurile acestui 


tur- 

A sosit cineva, 

a sosit din Mykene 

un băutor de lapte, bărbat de la munte, 
care ne-a dat de ştire 

ce s-a vestit pe-acolo prin crainic : 
de azi în trei zile 

se va face o jertfă în Argos 

şi fecioarele toate 

vor merge la templul Herei. 
ELECIRA 

Nici spre lumini de sărbătoare, 
nici spre podoabe de aur 

nu mi se-ndreaptă inima, dragele mele. 
Sărmana de mine, 

eu nu voi intra în danturi 

lo.olallă cu fetele-n Argos 

şi nu voi suna cu piciorul măsura. 
Cit tine noaptea de lungă eu pling 
ți ziua întreagă, la fel, 

mi-o petrec plingîndu-mi durerea... 
Priviţi la pletele mele murdare, 

la straiele mele zdrenţoase ! 

Oare sunt pe potriva 

unei odrasle de rege, 

a fiicei lui Agamemnon, 


si pe potriva Troiei, 


burător parodos şi i-a convins pe învingători : „că ar fi un mare păcat să se sfarme si să 
se năruie o atît de nobilă cetate". Văzînd o asemănare între umilinţele Atenei şi ale fiicei 
lui Agamemnon, au renunţat să nimicească oraşul. Aşadar, ceea ce n-au izbutit să 
salveze braţele luptătorilor a izbutit cîntul poetului stins cu doi ani mai devreme. . 

1 Ocrotitoarea femeilor şi a naşterii de prunci, soţia geloasă a lui Zeus şi regina 
Olimpienilor, era patroana cetăţii Argos. La templul său, aflat între Argos şi Mykene, se 
sacrificau numeroase vite cu prilejul sărbătorilor zeiţei şi se organizau procesiuni. 
care-şi aduce aminte 

că tata, odinioară, a biruit-o ? 

CORUL Antistrofa III 

Mare-i puterea zeiţei! 

Hai, te-nvoieşte 

să-ți dăm ăe-mprumut 

o rochie scumpă ţesută cu fir 

şi giuvaere de aur, 

adaos la strălucirile harului tău. 

Să nu crezi că numai cu lacrimi, 

şi neproslăvindu-i pe zei, 

îţi vei învinge duşmanii! 

Nu suspinînd, 

ci doar cu evlavie 

şi rugăciuni către zei 

vei ajunge zile mai bune, Electra. 

ELECTRA 

Nici unul din zei nu ascultă glasul meu de restrişte, şi nu-si mai aduce aminte de 
jertfele-nchinate pe vremuri de tata !. Vai, celui acum răposat şi celui care încă 
trăieşte umblind în ţară străină, departe ! Sărmanul pribeag, la cite o vatră, 

1 Ideea zeului orb, surd şi amnezic se întoarce nu odată în tragedie. Intre om şi zeu se 
presupune existenţa dintru începuturi a unui legămînt, pe care trebuie să-l 
îndeplinească amîndouă părţile. Orice omisiune dintr-o parte sau alta duce la o gravă 
descumpănire : „Dacă tu, Zeus, laşi să piară odraslele unui tată care ţi-a fost preot şi te- 
a copleşit cu cinstirile lui, atunci unde vei mai afla mîini darnice, să-ţi închine jertfă 


îmbelşugată ?" (Eschil, Hoeforele, v. 255.) 

se nimereşte să stea 

laolaltă cu slugile, 

el, fiul unui părinte vestit. 

Și eu îmi spulber viața 

în casa unui plugar, 

gonită din palatul părintelui meu, 
între munţi cu creste ripoase. 
Iar mama-şi împarte altui bărbat 
aşternutul omorului. 


CORIFEUL 
Atitea rele a-ndurat Helada şi neamul tău, din pricina Helenei, sora mamei 


tale ! 

(Oreste şi Pylade ies din ascunzătoare. In spatele lor, cei cîțiva 

slujitori.) 

ELECTRA 

Vai, femeilor, destul am cîntat de jale. Chiar aici lingă casă pîndeau nişte 
străini. Acum se ridică din ascunzătoare. Să fugim, voi pe drum, eu înăuntru, 
să scăpăm cît mai grabnic de răufăcătorii aceştia. 

ORESTE Rămii, sărmane, nu-ți fie teamă de braţul meu ! 

ELECTRA 

(închinîndu-se la statuia lui Apolo din /afo porţii) Phoibos Apolo, te rog în 
genunchi, seapă-mă de moarte !! 

ORESTE 

De-aş putea să-i omor pe alţii, pe care îi urăsc mai mult. 

1 Invocaţia este adresată zeului în ipostaza lui de Thyraios (cel din faţa porţii), care, sub 


înfăţişarea unui obelisc de piatră, se ridica înaintea caselor. 

ELECTRA Pleacă, nu mă atinge, nu se cuvine să mă atingi ! 
ORESTE Nimeni altul nu e mai îndreptățit să se apropie de tine. 
ELECTRA De ce îmi iscodeai cu sabia-n mînă casa ? 

ORESTE Stai şi-ascultă şi vei gîndi ca mine îndată. 

ELECTRA Mă supun, sunt în puterea ta, eşti mai puternic. 
ORESTE Am venit să-ţi aduc veşti de la fratele tău. 

ELECTRA E viu sau mort ? Spune-mi, prietene. 

ORESTE E viu. Vreau mai întîi să-ţi dau această ştire bună. 
ELECTRA Să-ţi fie soarta fericită, răsplată pentru dulcile cuvinte, 
ORESTE Fie să avem parte amîndoi de aceeaşi fericire. 

ELECTRA 

Pe unde-si petrece sărmanul tristele zile ale surghiunului ? 
ORESTE Rătăceşte, pierdut, din cetate în cetate. 

ELECTRA 

Poate că-i lipseşte din ce să trăiască de la o zi la alta. 
ORESTE Nu îi lipseşte, dar omul în exil e scurs de vlagă. 
ELECTRA 

Ce cuvînt ai venit să-mi aduci din partea lui ? 

ORESTE 

El întreabă dacă trăieşti şi care îţi este traiul ? ELECTRA 
Prea bine, iată nnai întii cum mi s-a uscat trupul. 

ORESTE într-atit l-au topit suferinţele, încît îmi vine să oftez. 
ELECTRA Şi capul îmi este ras, cum se poartă la sciți. 
ORESTE 

Te iroseşti, fără-ndoială, din jalea pentru fratele tău şi pentru tatăl tău cel 


răposat. 
ELECTRA 


Vai mie, oare nu sunt ei tot ce-am avut mai drag ? 
ORESTE Vai, vai, şi tu oare nu eşti la fel pentru fratele tău ? 
ELECTRA Dragul meu lipseşte, nu-i lingă mine. 


ORESTE De ce trăieşti aici, departe de oraş ? 

t 
Sunt măritată, străine. O, nuntă de moarte ! 


ORESTE îl plîng pe fratele tău. Cu cineva din Mykene ? 
ELECTRA 
Nu cu omul căruia tata ar fi sperat să mă dea vreodată. 


ORESTE Vorbeşte,-eu te-ascult să-i pot spune fratelui tău. 

ELECTRA 

Locuiesc aici, în sălaşul acesta, departe de toate. 

ORESTE în casa unui plugar sau a unui bouar? 

ELECTRA 

Omul e sărac, dar nobil faţă de mine şi smerit. 

ORESTE Ce fel de smerenie îţi vădeşte bărbatul ? 

ELECTRA 

Nu a îndrăznit niciodată să se apropie de aşternutul meu. 

ORESTE 

A făcut jurămînt să rămînă neprihănit, s-au te socoteşte poate nevrednică ? 
ELECTRA 

Nu vrea să-mi jignească părinţii, asta socoteşte el că nu ar fi purtare 


vrednică. 

ORESTE Şi cum de nu s-a înfruptat din asemenea nuntă ? 

ELECTRA 

El crede că insul care m-a dat lui nu avea drept asupra mea, străine !. 
ORESTE înţeleg ; se teme de răzbunarea lui Oreste. 

ELECTRA 

Sigur că se teme, dar, mai presus de asta, ce fire cinstită ! 

ORESTE 

Da ! Mi-ai vorbit despre un suflet nobil. Va trebui să fie răsplătit cum se 
cuvine. 

ELECTRA 

Va fi răsplătit, dacă se va întoarce vreodată acasă cel ce acum lipseşte. 
ORESTE 

Dar mama, care te-a adus pe lume, cum de-a îngăduit această nuntă ? 
ELECTRA Femeile îşi iubesc bărbatul, nu copiii, străine. 

ORESTE Şi Egist, pentru ce a ţinut să te jignească ? 

ELECTRA 

Măritîndu-mă cu un asemenea bărbat, voia să dau naştere unor copii 
lipsiţi de vlagă. 

1 Numai Oreste avea dreptul acesta, el, capul legiuit al casei de Argos după moartea lui 
Agamemnon. 

ORESTE Adică să nu dai naştere unor fii răzbunători. 

ELECTRA 

Aceasta era ţinta lui. De-ar fi să-şi primească pedeapsa! 
ORESTE Soţul mamei tale ştie că eşti fecioară ? 

ELECTRA 

Nu ştie, aceasta-i o taină ce nu i-o dezvăluim. 

ORESTE 

Dar femeile, care ne-ascultă aici cuvintele, îţi sunt prietene? 
ELECTRA îmi sunt : ele vor tăinui spusele tale si ale mele. 

ORESTE Ce-ar putea să facă Oreste, de s-ar întoarce în Argos ? 
ELECTRA 

Mă mai întrebi ? Ruşinoase vorbe ! Ori nu s-a umplut sorocul faptei ? 
ORESTE 

Şi dacă se întoarce, cum să-i omoare pe ucigaşii lui Agamemnon ? 
ELECTRA îndrăznind ce-au îndrăznit odinioară duşmanii lui. 

ORESTE 

Ai avea îndrăzneala şi tu să-ţi ucizi mama, împreună cu el? 


ELECTRA Aş avea, cu aceeaşi secure cu care l-a izbit pe tata. 
CRESTE Să-i dau de ştire ? Hotărirea ta e nestrămutată ? 
ELECTRA Fie să mor, nurnai s-o pot înjunghia pe mama ! 
CRESTE Vai, de ce nu-i în preajmă Oreste să te audă ? 
ELECTRA De l-aş vedea, străine, nu l-aş recunoaşte. 

ORESTE 

Nu-i de mirare. Cînd v-au despărţit, amîndoi eraţi copii. 
ELECTRA Unul singur din prietenii mei ar putea să-l recunoască. 
ORESTE 

Nu cumva cel despre care se spune că l-a scăpat de moarte ? 


ELECTRA El, un bătrân împovărat de ani, ce l-a crescut pe tata. 

ORESTE 

Dar tatălui tău i-a fost hărăzit un mormînt după moarte? 

ELECTRA 

l-a fost hărăzit, dar în cel fel? L-a azvirlit afară din casă. 

ORESTE 

Vai mie, ce-mi vorbeşti ? încercările crîncene, fie şi cele străine, zdrobesc 
inima muritorilor. Spune-mi, vreau să aflu, şi fratelui tău să-i duc ştiri 
dureroase, pe care trebuie nesmintit să le audă. Mila nu face casă bună cu 
neştiinţa, ci se întilneste la bărbatul înţelept ; iar înțeleptul, numai prin 
multă suferinţă, ajunge la atîta cunoaştere şi înţelepciune !. 

CORIFEUL 

Şi mie îmi stăruie-n suflet aceeaşi dorinţă. Locuiesc departe de oraş, nu 
cunosc năpastele cetăţii. Aş vrea şi eu să le aflu. 

ELECTRA 

Voi grăi, dacă trebuie ; şi trebuie, în faţa acestui prieten, să vorbesc despre 
grelele nenorociri ale mele şi ale tatălui meu. 

Deoarece m-ai stîrnit să cuvîntez, te rog, străine, ves-teşte-i lui Oreste 
chinurile mele şi ale lui Agamemnon. 

Spune-i mai întîi ce fel de veşminte port, cîtă murdărie mă împovărează, în 
ce fel de cocioabă locuiesc, eu care trăiam într-un palat regesc. Eu însămi 
trudesc cu suveica să-mi ţes hainele, altfel n-aş avea nimic si aş umbla goală. 
Eu însămi merg după apă la izvoarele rîului. Nu iau parte la sărbătorile 
sacre, nu am locul meu în alaiuri. Trebuie să mă feresc, fiind fecioară, de 
tovărăşia femeilor. Trebuie să mă scutur de amintirea lui Castor, cu care — 
înainte să fie trecut în rîndul zeilor — am fost logodită ; el era dintr-un neam 
cu mine 2. 

1 După doctrina socratică mila, ca de altfel orişice altă virtute, se deprinde prin 
învăţătură. Viciul face parte din zestrea ignorantului, omul neînvăţat (amathes) 
fiind unul şi acelaşi cu cel păcătos. 

2 Logodna Electrei cu unchiul său matern Castor (vezi p. 26, n. 1), este cel puţin 


surprinzătoare. Se ştie că după moarte 

Mama sade pe tron, pe trepte stau roabe din Asia, cucerite de tata ; vălurile lor, ca 
la Troia, sunt prinse-n agrafe de aur. In vreme ce sîngele lui Agamemnon înnegreşte 


şi acum, putrezit, pereţii palatului, ucigaşul lui se arată pretutindeni în lume, săltat 
chiar pe carul tatălui meu, şi se făleşte că ţine în mîinile sale pângărite sceptrul care 
poruncea helenilor odinioară. 

Mormîntul lui Agamemnon, lipsit de cinstire, n-a primit niciodată libaţii, nici ramuri 
de mirt!, şi rugul său e pustiu de podoabe. Beat, jilav de băutură, bărbatul mamei 
mele, Ilustrul, cum i se spune, ţopăie pe morimînt si azvîrle cu pietre în lespedea 
monumentului?. Şi mai are îndrăzneala să vorbească astfel împotriva noastră : 
„Unde ţi-e fiul Oreste ? Fără îndoială viteazul este în preajma mormîntului tău, să-l 
ocrotească !" Iată cum îl jigneşte pe cel de departe. 

Străine, te rog fierbinte să-i dai de ştire acestea. Eu vorbesc în numele multora : îl 
cheamă braţele mele, buzele mele, inima mea năpăstuită, creştetul meu ras, si cel 
care m-a zămislit. Ar fi o ruşine ca tatăl să-i fi zdrobit pe frigieni, iar fiul singur să nu 
fie în stare a ucide un «singur bărbat, cînd este tînăr si de spiţă aleasă. 

CORIFEUL 

Iată-l acolo, vorbesc despre soţul tău, care, după încheierea trudei zilnice, se 
grăbeşte spre casă. (Se întoarce plugarul) 

Dioscurii au fost nemuriţi sub formă de aştri, alcătuind constelația Gemenilor. 

1 Arbustul veşnic verde, cu flori albe parfumate, era socotit de antici plantă 
funerară. 

2 Tlustrul (Ho Kleinos) era titlul purtat de regii Mykenei. în Electru lui Sofocle regina 
întemeiase ea însăşi o sărbătoare lunară, denumită „Ospăţul lui Agamemnon", întru 
amintirea uciderii eroului. Se cînta' peanul, se aduceau jertfe de sînge, iar ziua 
se încheia cu un praznic. Eunpide, care în toată tragedia a îmblînzit figura Clitemnestrei, 
îi lasă numai lui Egist ruşinea de a se bucura ca un sălbatic pe lespedea rivalului său. 
PLUGARUL 

Hei, cine sunt străinii din faţa porţii mele ? Cu ce gînd s-au apropiat de sălaşul meu 
țărănesc ? Au cumva nevoie de mine ? Nu-i cuviincios ca o femeie să-şi facă zăbavă 
cu nişte bărbaţi tineri. 

ELECTRA 

Dragul meu prieten, să nu fii bănuitor faţă de mine. Vei afla despre ce stăteam de 
vorbă. Aceşti călători au venit să-mi aducă ştire de la Oreste. Iar voi, străinilor, vă 
rog să-i iertaţi cuvintele. 

PLUGARUL Ce spun ? E viu Oreste, mai vede lumina ? 

ELECTRA E viu, după spusele lor, şi-mi par a fi neprefăcuţi. 

tău? 

PLUGARUL îşi mai aminteşte de chinurile tale şi-ale părintelui 

ELECTRA 

Sper că da, însă bărbatul în surghiun este lipsit de vlagă. 

PLUGARUL Ce fel de veste ti-au adus din partea lui Oreste ? 

ELECTRA I-a trimis să iscodească durerile mele. 

PLUGARUL 

Prea bine, unele pot să le vadă, celelalte le vor afla de la tine. 

ELECTRA 

Au luat cunoştinţă, nu le-a mai rămas nimic de aflat. 

PLUGARUL 

încă de multă vreme trebuia să le fi deschis uşa. Intraţi în casă. în schimbul ştirilor 
voastre bune, veţi primi toate darurile ospeţiei, cîte se află în icasa mea. (Adresîndu- 
se slujitorilor lui Oreste.) 

Servitorilor, duceţi-le poverile în casă. (Lui Oreste şi lui Pylade.) 

Să nu vă împotriviţi, ne-aţi sosit ca prieteni trimişi de un prieten. Chiar dacă m-am 
născut sărac, sufletul meu, cel puţin, nu e dintre cele josnice şi-am să vă dovedesc. 
ORESTE 

In numele zeilor, acesta-i bărbatul care s-a înţeles cu tine să ocolească nunta, spre a 
nu-l face de ruşine pe Oreste ? 

ELECTRA Acesta e cel ce se cheamă soţul nefericitei de mine. 

ORESTE 

Vai, nu se află nici un semn nesmintit al virtuţii : totul e amestecat în firea 
omenească. Mi”a. fost dat să văd cum fiul unui tată vrednic se poartă ca un om de 


nimic şi cum din părinţi ticăloşi se pot naşte fii minunati. Am văzut noroiul din inima 
bogatului si măreţia de suflet în trupul săracului. Prin urmare, cum să poţi deosebi 
si cum să judeci drept ? După bogăţie ? Ai alege un rău judecător. După lipsa 
oricăror bunuri ? Dar sărăcia are si ea racilele sale ; nevoia îl învaţă la rele pe om. 
Să mă leg deci mai bine de folosinţa armelor. Dar cine oare, privind o lance, ar da 
mărturie despre cel ce o poartă că 

e cumsecade ? Mai bine să te laşi la voia întâmplării în această neasezare '. 

Iată omul acesta, care nu este unul din cei mari în Argos şi care nu se umflă de 
mîndrie pentru slava casei lui; cu toate că aparţine celor mulţi, se vădeşte a fi un 
suflet ales. 

Incredeţi-vă în bunul simţ, voi ce rătăciţi plini de prejudecăţi deşarte ! Nobleţea 
muritorilor se recunoaşte doar căutîndu-le tovărăşia si aflîndu-le caracterul. A-cestia 
sunt oamenii care fac să înainteze cetăţile lor şi casele lor. Trupurile musculoase, 
dar goale de gînduri, sunt numai nişte statui ce împodobesc piaţa publică?. Intr- 
iadevăr, un braţ puternic nu aşteaptă izbitura suliţei mai bine decît unul slab. Aici 
cîntăreşte numai natura şi buna înzestrare a sufletului. 

Dar primirea voastră fiind vrednică de cel ce este de faţă şi totodată departe, de fiul 
lui Agamemnon, pentru care am venit, să ne înduplecăm a zăbovi în sălaşul acesta. 
Intraţi, servitorilor, în casă ! Decît un bogat mai bine să-mi fie oaspete un sărac 
inimos. Mă bucur că omul acesta mă primeşte în casa lui. Şi totuşi, mai degrabă aş 
vrea să-l văd pe fratele tău fericit, că mă întâmpină în casa lui fericită. Poate că va 
veni. Oracolele lui Loxias ° sunt fără greş. Profeţiile muritorilor însă nu le iau în 
seamă. 

(Oreste, Pylade şi însoțitorii lor intră în casă.) 

1 Intr-o anecdotă reţinută de Diogenios Laertios în cartea Despre viețile şi doctrinele 
filozofilor (11,33) ni se spune că So-crate, auzind un vers aproape identic cu acesta în Auge, altă 
piesă de Euripide, a părăsit brusc teatrul, deoarece, după dascălul lui Platon, ar fi fost „ridicol să 
cauţi cu rîvnă un sclav pe care nu-l poţi găsi, iar virtutea s-o laşi să piară". 

> Nu o dată Euripide dă glas unui dispreţ rece, de intelectual, faţă de preocupările atletice, 
neîmpărtăşite de Idee. 

3 Intre numeroasele epitete ale lui Apolo era şi acela de Loxias (oblicul), care îi sublinia 
aptitudinea profetică ; într-ade-văr oracolele sale erau exprimate în chip învăluit, pieziş. 

CORIFEUL 

Astăzi, mai mult ca orisicînd, Electra, bucuria trebuie să ne încălzească 
inimile. Poate că Norocul, după o cale anevoioasă, se va opri aici, spre binele 
nostru. 

ELECTRA 

Sărmane, tu ştii cîtă lipsă e în casa ta. De ce ai poftit nişte oaspeţi rînduiți 
mai sus decît tine ? 

PLUGARUL 

Cum ? Dacă sunt de spiţă nobilă într-adevăr, aşa cum par, mijloacele 
noastre, mărunte sau nu, crezi că nu vor ajunge să-i mulţumească ? 

ELECTRA 

Acum, deoarece ai făcut greşeala, în pofida sărăciei tale, du-te la moşneagul 
care l-a crescut pe tata. îl' vei găsi în preajma rîului Tanaos, care-i hotar 
între pămîn-turile Spartei şi Argos; prin părţile acelea îşi paşte turmele, de 
cînd a fost alungat din cetate. Roagă-l să vină, dar mai întîi să treacă pe la 
oasa lui si să ia un adaos de bucate pentru prinzul străinilor. Se va umple de 
bucurie si-i va preamări pe zei, aflînd că este viu copilul pe care el l-a mîntuit 
odinioară. Deoarece din casa părintească, în care locuieşte mama, nu vom 


dobîndi nimic. Şi-ar fi primejdios să-i dăm nemernicei de ştire că Oreste încă 
e viu. 

PLUGARUL 

Fie, voi duce bătrânului poruncile tale, dacă ţi se pare că e nimerit. Intră 
degrabă în casă, ai grijă de toate. Femeia, la nevoie, poate să încropească 
multe feluri spre întregirea prînzului. Sunt sigur că în casa noastră avem 


încă destule bucate, ca să-i saturăm pe oaspeţi vreme de cel puţin o zi. 
(Electra intră în casă.) 


Ori de cîte ori zăbovesc cu gindul la asemenea lucruri, îmi dau seama cît de 
straşnic e preţul îmbelşugării, cînd 

trebuie să primim oaspeţi, sau cînd trupul ne este bolnav şi trebuie să 
cheltuim pentru vindecare. Cu hrana cea de toate zilele însă, cheltuiala este 
măruntă ; pentru a îndestula un om, fie că-i avut, fie că-i nevoiaş, ajunge 
aceeaşi parte. 


(Plugarul pleacă.) CORUL 
Strofa I 


Corăbii slăvite, voi aţi plutit la Troia 

odinioară, 

cu visle fără de număr, 

stirnind în valuri alaiul de danturi 

al Nereidelor ! 

si se legâna, 

fermecat de flaut, delfinul ? 

şi neîncetat se rotea 

Ungă prorele voastre cu vinete ciocuri ! 

EI însoțea pe fiul zeiţei Thetis, 

Ahile, cel sprinten la salturi, 

şi pe-Agamemnon spre Troia,- 

spre malul riului Simois. 

°| i 
Antistrofa I 

Părăsind Nereidele vîrful Eubeii, 

îi aduceau 

armele grele şi scutul, 

făurite cu trudă 

de zeul Hephaistos, 

1 Aceste (choroi) alaiuri de dansuri, sunt înseşi valurile, închipuite ca fiice ale lui 
Nereu, zeul mării. 

2 Delfinul era socotit încă din antichitate un animal afectuos şi muzical. Este prea 
cunoscută întîmplarea lui Arion, faimosul poet liric şi cîntăreţ, care, fiind aruncat în valuri 
de pirați, a fost mîntuit de un delfin fermecat de muzica lui. Textul se referă la 
intonaţiile flautului care porunceau ritmul vîslelor. 

pe nicovale de aur! 

Prin muntele Pelion şi 

prin sacrele văi ale muntelui Ossa, 
ascunzăâtorile Nimfelor, 

ele mergeau să afle un tînăr, 

pe care părintele său călăreț ? îl creştea 
spre lumina Heladei, 

feciorul doamnei mărilor, Thetis, 

aprig fugar şi reazem Atrizilor. 

Strofa II 

O, fiu al stăpinei Thetis, odată, în port la Nauplia *, un om întors de la Ilion 


1 In Iliada eroul a purces la Troia cu armele pe care tatăl său Peleu le primise în dar 
din partea zeilor la nunta lui cu Thetis, zeiţa marină. După ce aceste arme, 
împrumutate de Ahile prietenului său Patrocles, au fost capturate de Hector, Thetis l-a 
înduplecat pe faurul dumnezeiesc Hephaistos să-i migălească fiului său altele 
noi. 

2 Nu este vorba de tatăl după trup Peleu, ci de centaurul Chiron, părintele 
spiritual, care l-a crescut si l-a instruit pe Ahile într-o peşteră a pădurosului Pelion, la fel 
de celebru în poezia elină, ca şi celălalt munte, geamănul mai mic, Ossa. Iată în legătură 
cu acestea două fragmente din cîntecele corului din Ifigenia la Aulis întru slava nunţii 
lui Peleu cu Thetis: „Pe muntele Pelion Muzele/ îşi năluceau frumoasele plete/ si 
peste glie făceau să le cînte/ paşii-n sandale de aur./ Şi vocile lor mlădia-te-nălţau/ 
viersuri de laudă mirilor,/ pe coastele cutreierate/ prin negre păduri de 

centauri. / ...Cu brazii drept sulițe şi-ncoro-naţi/ cu fragedă iarbă-mpletită./ veni 
călăreaţă şi-o ceată/ de aspri centauri la nunta zeiască,/ la craterul umplut al lui 
Bacchos,/ şi-n strigăte mari glăsuiră : «O, Thetis, fiica zeului mării, Nereu,/ tu vei rodi un 
copil,/ văpaia Tesaliei mare, / ce va ţişni cu trupu-mbrăcat/ în arme de aur, lucrate/ de 
Hephaistos, meşterul faur,/ mergînd în huet de lănci myrmidone,/ să mistuie pîn' la 
cenuşă/ lutul vestit al ţării lui Priam !»" 

3 Ca majoritatea cetăților din perioada „eroică!, Argosul fusese construit pe 
continent, dar nu departe de mare; Nauplia era portul fortăreței Atrizilor. 

ne-a zugrăvit 

sculptatele chipuri de pe rotundul 

scutului tău renumit, 

spre groaza troienilor !, 

Pe fisia, de margine, jurimprejur, 

cu-ntraripate sandale, 

Perseu, după ce retezase gitul Gorgonei, 

plutea peste iare, 

ținînd în mină capul urgiei. 

Aproape de el se afla 

vestitorul lui Z.eus, 

Hermes, feciorul Maiei 

şi domn peste cîmpurt?. 

Antistrofa II 

în mijlocul largului scut 

vărsa potop de lumină 

soarele, discul aprins, 

din carul purtat de-aripile cailor, 

la fel etereele cete 

de stele *— Pleiade, Hyade °? *— 

care stirniseră spaima 

în ochii lui Hector *. 

Pe chivără cea îmbrăcată-n foiţe de aur 

1 Descrierea armelor, strălucitoare şi amănunţită în acelaşi timp, a fosto 
preferinţă a poeţilor greci. 

"2 Homer pomeneşte numai ele una singură, de fapt doar de capul înspăimîntător al 
Gorgonei. După Hesiod, Gorgonele sunt în număr de trei şi locuiesc la marginea de apus 
a pămîntului, făpturi înaripate, cu plete şi briie de şerpi, cu priviri ce împietresc. Din 
cele trei gorgone numai una, Meduza, era muritoare, cea pe care a omorit-o, retezîndu-i 
capul cu secera lui Hermes, Perseu, erolil născut din ploaia de aur a lui Zeus şi argiana 
Danae. 

3 Fiicele lui Atlas, gigantul cosmic de la SoareTApune, pe care divinitatea le-a 
metamorfozat după moarte în stele. 

t Cuprins de spaimă, Hector a fugit la vederea armelor strălucitoare ale lui Ahile. 

Sfinxe ! duceau în unghii prada învinsă prin cîntec. Pe platoşa pieptului, 


strânsă, Himera °, leoaica, țişnea cu ghearele scoase şi răsuflare de foc, 
văzînd armăsarul sosit de la izvorul Peirene °. 

Enodă 

Pe lancea lui ucigaşă un şir de cai alerga în galop cu picioarele-ntinse şi 
pulberea neagră le-nconjura, stirnită, spinările. lată, maimarele (căror 
războinici neistoviţi a fost prăbuşit pentru iubirile tale, Helena, copilă 
vicleană l Asemenea însă, zeii din cer, odată şi-odată 

îţi vor trimite prilejuri de moarte, şi-atunci vom vedea, vom vedea, din 
gitlejul tăiat curgerea sîngelui tău risipit de fier. 

(încărcat de merinde se iveşte un bătrân, fostul pedagog al lui Agamemnon.) 

1 Dihania miturilor cu faţă, voce şi piept de femeie nu poate să fie decît de 
gen feminin, ca şi la greci, deşi avea trup de cîine, coadă de şarpe, aripi de pasăre şi 
labe de leu. 

2 Mama Sfinxei, alt monstru, zugrăvit îndeobşte cu cap de leu din care ţişnea foc pe 
nări, trup de capră şi coadă de şarpe. A fost ucisă de Belerofon, cu ajutorul fabulosului 
cal înaripat, Pe-gasos. 

3 Vînă de apă, ţişnită la Corint, în locul unde Pegasos a scăpărat pămîntul cu copita. 

BATRINUL 

Unde, unde se află tânăra mea doamnă şi stăpână, fiica lui Agamemnon, pe 
care l-am crescut odinioară ? Cît de aspru e suişul la casa asta, oît de greu 
pentru picioarele unui bătrân zbârcit ca mine. Dar se cuvine, până la prie- 
tenii mei, să-mi trag spinarea gârbovită şi genunchii tremurători. 

(Electra iese din casă.) 

Copila mea, te văd înaintea casei. Iţi aduc un miel alb din turmele mele, un 
nou-născut gingaş, luat de sub mai-că-sa, cununi de flori, caş proaspăt, 
tocmai scos din sedile, şi o comoară veche a lui Dionysos, cu buchet suav ; 
măsura e mică, dar e destul să torni un singur pahar în altă băutură mai 
slabă, ca s-o facă plăcută. Hai, duceţi-le în casă, pentru oaspeţi ! Eu vreau 
să-mi şterg ochii plini de lacrimi cu haina mea cea zdrenţuită. 

ELECTRA 

De ce e faţa ta scăldată de lacrimi, bătrâne ? Nu cumva chinurile mele 
deşteaptă în tine, după atita vreme, amintirea alor tale ? Nu cumva suspini, 
amintindu-ţi de surghiunul trist al lui Oreste sau de părintele meu, pe care l- 
ai ţinut în braţe odinioară şi l-ai crescut zadarnic pentru tine si prietenii tăi ? 
BATRINUL 

Zadarnic, într-adevăr. Şi totuşi nu aceste amintiri mi-au fost de neîndurat. 
Venind, m-am abătut din drum pe la mormântul lui, şi înaintea lui m-am 
închinat şi-am plîns, aflîndu-l părăsit ; deschizând burduful de vin, adus 
pentru oaspeţii tăi, am revărsat prinos, apoi am aşezat în jurul mormîn-tului 
ramuri de mirt. 

Atunci, chiar în vârful rugului, am văzut o oaie cu lîna neagră, junghiată spre 
jertfă, şi sângele ei scurs de curînd şi câteva şuviţe de păr tăiate de pe un 
creştet bălai. 

Inchipuie-ţi cît am fost de uluit, fiica mea. Care om din lume a îndrăznit 
să vină la mormânt ? Desigur nu un argian. Poate că fratele tău a sosit în 
ascuns şi, venind, a adus cinstire mormiîntului jalnic al părintelui său. 
Cercetează părul acesta, apropie-l de părul tău ; vezi dacă nu are aceeaşi 
culoare cu şuviţele tăiate. Adeseori odraslele ivite din sîngele aceluiaşi 
tată au multe asemănări după trup. 

ELECTRA 

Cuvintele tale,-bătrâne, sunt ale unui bărbat prea puţin înţelept. Crezi 
oare că, de teama lui Egist, viteazul meu frate s-ar fi întors pe-ascuns în 


ţară ? Şi-apoi cum ar putea să se asemene două smocuri de păr, din care 
unul a crescut în palestre, unde sporeşte noblețea bărbătească, iar altul, 
păr de femeie, a fost înmuiat prin folosirea pieptenului? Cu neputinţă! 
Adeseori, bătrâne, poţi să-n-tilneşti plete de-aceeaşi culoare chiar la inşi 
ce nu s-au născut din acelaşi sînge. 

BĂTRÂNUL 

Copila mea, du-te, asază-ţi pasul în tiparul lăsat de încălţămintea lui, şi 
vezi dacă piciorul tău nu are aceeaşi măsură. 

ELECTRA 

Cum oare să se păstreze într-un pămînt pietros tiparele picioarelor ? Şi 
chiar de-ar fi aşa, este cu neputinţă ca doi copii din acelaşi tată să aibă 
piciorul de aceeaşi mărime, dacă unul e bărbat şi altul femeie ; al 
bărbatului este mai puternic. 

BĂTRÂNUL 

Dacă fratele tău ar fi aici, oare n-ai putea să recu- '/ noşti munca suveicii 
tale, veşmîntul în care l-am scăpat odinioară de moarte ? 

Nu ţii minte cît eram de tînără, cînd a fost exilat ? Chiar dacă i-am ţesut 
vesmintele, cum ar putea să mai poarte si astăzi îmbrăcămintea din 
copilărie ? Doar dacă nu cumva veşmintele cresc odată cu trupul. Nu, un 
străin şi-a retezat, din milă, o şuviţă de păr la mormîntul lui Agamemnon, 
afară dacă, poate, cu ajutorul unor iscoade din ţară !.... 

BĂTRÂNUL 

Unde se află străinii ? Vreau să-i văd şi să le pun întrebări despre fratele 
tău. 

(Oreste si Pylade se ivesc în pragul casei ţi se îndreaptă spre 

bătrân.) 

1 In ultima parte a acestui dialog se desfăşoară ceea ce filologii numesc parodia 
faimoasei scene a „recunoaşterii" din Hoe-forele lui Eschil. Iată cîteva fragmente din 
piesa întîiului mare tragic, pentru a se vedea modul în care Euripide demontează 
mecanismul momentului dramatic eschilian. 

Electra : Văd pe mormiînt o şuviţă tăiată. Corifeul : A unui bărbat sau a unei fecioare cu 
cingătoare lată... Electra : Da, da, în privinţa culorii această şuviţă seamănă... Corifeul: 
Cu părul cui, vreau să ştiu ? Electra : Cu părul meu... Electra : ...Dar iată încă un semn : 
urme semănînd leit cu paşii mei. Călcîiele, contu-rele mușchilor piciorului sunt aidoma 
cu ale urmelor mele... Oreste : ...Priveşte această pînză, lucrul miîinilor tale, pe care ai 
ţesut odinioară imagini de vînătoare... 

La Sofocle scena recunoaşterii este mai abil construită şi mai -patetică. Unii comentatori 
deplîng prostul gust al lui Euripide 'de a critica scena 'sublimului său înaintaş. Dar, 
pentru cine nu cunoaşte piesele celor doi autori care l-au precedat, versiunea 
euripideică pare verosimilă şi nu-şi trădează implicaţiile polemice. Este verosimil ca un 
personaj bătrân, uşor decrepit, să fie înclinat a citi în vagul semnelor respective 
prezenţa lui Oreste, în timp ce Electra, cu luciditatea celei care s-a mistuit în lungă 
aşteptare, să-i anuleze moşneagului fără drept de apel argumentele. De altfel nu o dată 
dramaturgii şi-au exprimat în piese propriile idei despre teatru. Departe de a fi în sine 
reprobabilă, angajarea polemică, aşa cum o practică elegant ultimul mare tragic, e drept 
că mai adecvată unei plăsmuiri comice, poate fi în-tilnită şi în operele unor autori 
moderni şi ni se înfăţişează ca o trăsătură vie, de o netăgăduită actualitate. 

C,JL,Hi” l n/i 

lată-i că ies din casă cu pasul sprinten. BATRINUL 

Da, sunt de spiţă nobilă, dar asta uneori nu e un semn de preţ. Mulţi oameni, 
deşi nobili prin naştere, au inimi de nemernici. Oricum, străinilor, îngăduiţi-mi 
să vă dau bineţe. 

ORESTE 

Bun venit, bătrâne ! 


Electra, cine-i această veche ruină de om ? Un prieten ? 

ELECTRA El este cel ce l-a crescut pe tatăl meu, străine. 

ORESTE Cum ? El este cel ce l-a făcut scăpat pe fratele tău ? 

ELECTRA 

Da, el l-a mîntuit, dacă mai trăieşte cumva. ORESTE 

Preabine, dar de ce mă priveşte atît de pătrunzător, parcă ar cerceta cu de- 
amănuntul pecetea strălucitoare a unei monede de argint ? Găseşte că semăn cu 
cineva ? 

ELECTRA 

Poate se desfată privind un tînăr de vîrsta lui Oreste. ORESTE 

Poate, pe prietenul său. Şi de ce se tot învîrte în jurul meu ? 


ELECTRA Străine, purtarea lui mă uluieşte şi pe mine. 

BÂTRIKUL Stăpînă, Electra, fiica mea, roagă-te zeilor ! 
ELECTRA Pentru ce fel de bine : îndepărtat sau apropiat ? 
BATRANUL 
Pentru ca să dobîndesti comoara scumpă, ce ţi-o vădeşte un zeu. ° 
ELECTRA 
lată, mă rog zeilor. Ce înţelegi să spui prin asta, bătrâne? 
BATRANUL Priveste-l, copila mea, el e tot ce ai mai drag pe lume. 
ELECTRA 
Mi-e teamă pînă la urmă să nu-ţi fi pierdut minţile. t 
BATRANUL 
Să-mi fi pierdut minţile, eu, tocmai cînd îl văd pe fratele tău ? 
ELECTRA 
Ce înseamnă, bătrâne, aceste cuvinte neaşteptate ? 
BĂTRâNUL îl văd aici pe Oreste, fiul lui Agamemnon. 
ELECTRA ; 
Ce semn ai desluşit în care să mă-ncred ? 
BATRANUL 
Semnul acestei răni de lîngă pleoapă. Odinioară, cînd era la casa tatălui său, 
urmărind împreună cu tine un pui de! căprioară, a căzut şi s-a rănit. 
ELECTRA Ce spui ? Într-adevăr, iată urma căderii. 
BATRINUL 
De ce mai întîrzii şi nu te arunci la pieptul fratelui tău? 
ELECTRA 
A, nu, bătrâne, nu mai preget. Semnele arătate mi-au încredinţat inima... 
(i îmbrăţişează pe Oreste.) 
O, te-ai ivit, în cele din urmă. Eşti al meu, dincolo de orice nădejde ! 
ORESTE Eşti a mea, în cele din urmă ! 
ELECTRA Nu, n-as fi crezut niciodată ! 
ORESTE N-as fi sperat nici eu, niciodată ! 
ELECTRA Eşti oare tu, într-adevăr ? 
ORESTE Da, luptător alături de tine, singurul. 
ELECTRA 
1 
ORESTE O, de-as putea să trag năvodul pe care-l întind ! 
1 Lacună în text. Replica Electrei ar putea fi închipuită astfel : „Vei fi biruitor în lupta 
asta-?" 
ELECTRA 
Sunt sigură. N-ar trebui să mai Credem în zei, dacă nedreptatea ar birui 
asupra dreptății. 
CORUL 
Ai venit, ai venit, ziuă multă aşteptată l 
Ai strălucit, ni l-ai vădit în deplină lumină, 
ca o torță deasupra cetății, 


pe nefericitul 

întors din lungul exil, 

unde se mistuia rătăcind 

departe de casă. Un zeu, 

fără-ndoială un zeu, 

ne-aduce izbînda, prietenă l 

Miinile-naiţă-le, 

glasul înalţă-l, 

avîntă-ţi, pînă la zei, rugăciunile l 

Ocrotită să fie, 

ocrotită de Soartă, 

întoarcerea fratelui tău în cetate ! 

ORESTE 

Fie ! Mă-mpărtăşesc din dulcea bucurie a-mbrăţisări-lor, dar vom avea şi mai 
tîrziu vreme pentru ele. Tu, bătrâne, ai sosit la timp, vorbeşte ! Ce-i de făcut 
spre a-l pedepsi pe ucigaşul tatălui meu si pe mama, unită cu el prin nuntă 
nelegiuită ? Aş putea să mă bizui în Argos pe credinţa cîtorva prieteni ? Sau 
temeiul nostru e deplin ruinat, laolaltă cu soarta noastră ? Cu cine să mă 
sfătuiesc ? Pe ce drum s-o apuc împotriva duşmanilor mei ? 

BĂTRÂNUL 

Copilul meu, Soarta ţi-e potrivnică, prieteni nu mai ai. E rar prilejul de-a găsi 
pe cineva, care să-mpartă cu noi atît cele bune cît si cele rele. Iar tu eşti 
prăbuşit de tot, căzut în ruină pentru prietenii tăi, şi nici măcar spe- 

ranţa nu le-ai lăsat-o. Ascultă-mă, să ştii, numai în braţul tău şi îrv destinul 
tău zace prilejul de a-ţi lua înapoi casa părintească si cetatea. 

ORESTE Ce trebuie să făptuim, ca să ajungem la ţintă ? 

BĂTRÂNUL Omoară-i pe Egist si pe Clitemnestra ! 

ORESTE Am venit pentru această cunună ; cum s-o dobîndesc ? 

BĂTRÂNUL 

înăuntrul zidurilor întărite nu vei pătrunde, oricît ai vrea. 

ORESTE El este, aşadar, înconjurat de gărzi şi de suliţi. 

BĂTRÂNUL întocmai. Se teme de tine, nici nu mai poate să doarmă. 
ORESTE Foarte bine. Insă va trebui să-mi dai un sfat, bătrâne. 

BĂTRÂNUL 

Ascultă-mă. Mi-a încolţit un gînd. ORESTE 

Numai de-ar fi nimerit, să mă pot folosi de el. 

BÂTRÂNUL Venind încoace, l-am zărit pe Egist. 

ORESTE Mă bucură vorba ta. In ce loc l-ai văzut ? 

BĂTRÂNUL Acolo, aproape de imasurile cailor săi. 

ORESTE Ce săvirsea ? întrevăd o speranţă de a ieşi din res- 

ciiS Lc. 

BĂTRÂNUL 

După cum mi s-a părut, el pregătea o sărbătoare în cinstea Nimfelor '. 
ORESTE 

Pentru un copil născut sau pentru unul urmînd ai se naşte ? 

Nu ştiu decît un lucru : se pregătea să jertfească un tciur. 

ORESTE Cîţi oameni avea cu el? Sau era numai cu slugile ? 
BĂTRÂNUL 

Nu avea cu el nici un argian ; doar nişte oameni de casa. 

ORESTE 

E vreunul singur printre ei, bătrâne, care ar putea să mă recunoască ? 


BĂTRÂNUL Sunt numai slugi, care nu te-au văzut niciodată. 

n feminin5 ale naturii au fost obiectul unui 

TînH ™ Pf ŢI"6 reset Hţerar, dar apropiat oamenilor de ti T^H-t " "1.21 Petreceau 
viaţa în afara zidurilor cetăţii Truditorii gliei invocau mai lesne nimfa unui cîmp, a unei 
< r»oL A ^ UNUI 1ZVer dec £t divinitătile îndepărtate, aproape abstracte, de deasupra negurilor 
Olimpului. 

CRESTE Vor trece oare de partea mea, dacă voi învinge ? 

. BATRANUL Da, ăsta-i obiceiul robilor, spre norocul tău. 

ORESTE (NI 

Cum as putea să mă apropiu de stăpînul lor ? BATRANUL 

Mergi pînă-ntr-un loc din care să te zărească, în timp ce sacrifică taurul. 
ORESTE 

După cum înţeleg, cîmpurile lui se întind de-a lungul drumului. 
BĂTRÂNUL Văzîndu-te, el te va pofti la ospăț !. 

ORESTE Voi fi un oaspete amar, dacă se învoieste Zeul. 

BATRANUL Pe urmă, vezi ce faci, după împrejurări. 

ORESTE Frumos ai grăit. Şi mama, unde se află acum ? 

BĂTRÂNUL 

în Argos. Dar va fiîn curînd lîngă bărbatul ei la ospăț. 

ORESTE De ce n-a plecat odată cu soţul ei ? 

1 Poftirea unor nobili călători la praznic era o lege a ospita- j lităţii arhaice. 

BÂTRÂNUL 

Se teme să n-o înfiereze poporul şi-a rămas mai în urmă. 

ORESTE înțeleg. Ştie că-i rău văzută în cetate. 

BĂTRÂNUL întocmai. Femeia nemernică este urîtă de oameni. 

ORESTE Cum poate fi ucisă, odată cu el? 

ELECTRA Eu voi pregăti omorul mamei noastre. 

ORESTE Cît despre celelalte, Soarta le va sfirşi cu bine. 

ELECTRA Fie să ne ajute pe amîndoi ! 

ORESTE 

Aşa va fi. Ce cale ai scornit spre uciderea mamei ? 

ELECTRA 

Du-te, bătrâne, la Clitemnestra şi astfel grăieste-i... Dă-i de veste că sunt 
lăuză după naşterea unui băiat. 

BATRANUL De mai multă vreme sau de curînd ? 

ELECTRA Spune-i că am ajuns la ziua cînd lăuza este curată |. 


1 A zecea zi după naştere mama era purificată cu apă lus-trală, se poftea familia la un 
sacrificiu, urmat de ospăț şi se dădea pruncului un nume. 

BÂTBINUL Şi cum îţi va sluji la omorul mamei această născocire ?_ 
ELECTRA Ea va veni aici auzind că bolesc după naştere. 

BATRINUL Cum ? Crezi că-i pasă de tine, copila mea ? 

ELECTRA 

Da. Va risipi şi lacrimi pentru starea în care s-a născut vlăstarul meu !. 
BÂTRINUL Poate. Dar să mă-ntorc la întrebarea mea dintâi. 

ELECTRA Dacă vine, nu-ncape îndoială- că va pieri. 

BĂTRÂNUL Fie. Să ne-nchipuim c-o aduc aici, la poarta casei. 
ELECTRA E lesne s-o preschimbăm în poarta lui Hades. 

BĂTRÂNUL Să pier, doar să apuc odată clipa asta. 

ELECTRA 

înainte de toate, bătrâne, călăuzeşte-l pe fratele meu. 

BĂTRÂNUL 

„„„spre locul unde Egist acum sacrifică zeilor. 

ELECTRA 


Pe urmă-ntîmpin-o pe mama şi împărtăşeste-i dorinţa mea. 

BĂTRÂNUL Atît de bine încît va crede că-i vorbeşte gura ta. 

ELECTRA La faptă, Oreste ! Ţi s-a hărăzit să verşi întîiul sînge. 

ORESTE Plec, numai să-mi arate cineva drumul.; 

BĂTRÂNUL Eu te voi însoţi si nu împotriva plăcerii mele. 

ORESTE 

(gest de invocare a zeilor) O, Zeus părintesc | răzbunătorul duşmanilor mei... 
ELECTRA (a iei, gest de invocare) 

„fii milostiv cu noi ! Suntem vrednici de milă pentru pătimirile noastre ! 
BĂTRÂNUL Fii milostiv cu vlăstarele sîngelui tău. 

ORESTE O, Hera, doamna altarelor Mykenei... 

ELECTRA ...dă-ne biruinţă, dacă temeiurile noastre sunt drepte ! 

BATRANUL 

Ingăduie-le să pedepsească uciderea lui Agamemnon. (Oreste, Electra şi bătrânul se 
prosternează şi izbesc pămîntul cu 

mîinile.) 

1 Vezi p. 94, n. 2. 

1 Oreste se trăgea din Zeus, prin Tantal. (Vezi arborele genealogic.) 

ORESTE : O, tată, locuind în străfunduri, ucis mişeleşte... 

ELECTRA Glie stăpînă, căreia îţi dăruiesc mîinile mele... 

BĂTRÂNUL ...ajută-le, ajută-le acestor copii preaiubiţi ! 

ORESTE Vino, acum şi trage toţi morţii să lupte alături de noi... 

ELECTRA ...cei care te-au ajutat să învingi frigienii cu lancea... 

'BĂTRÂNUL ...şi toţi cei care îi urăsc pe mîrşavii nemernici. 

ORESTE 

Ai auzit, o, tu pe care maică-mea l-a supus la cazne cumplite ? 

BĂTRÂNUL Da, toate le-aude părintele tău '. 

(Se ridică toţi trei de la pămint.) Dar e tocmai vremea să mergem. 

ELECTRA 

Şi-acum îţi spun cu glas înalt : să moară Egist ! Dar dacă tu, biruit în luptă, vei 
cădea lovit de moarte si eu voi pieri ; să nu crezi c-am să mai rămîn în viaţă, îmi voi 
înfige în ficat o sabie cu două tăişuri. Voi merge înă- 

untru, în casă şi am s-o ţin gata pregătită. Dacă voi primi din partea ta o ştire bună, 
toată casa va chiui de bucurie, iar dacă te vei stinge, dimpotrivă, vor răsuna altfel de 
ţipete. Asta voiam să-ţi spun. 

ORESTE înţeleg preabine totul. 

ELECTRA Acum trebuie să te porţi bărbăteşte. 

(Oreste şi bătrânul pleacă, urmaţi la un răstimp, de Pylade 

şi de slujitori.) 

Voi, femeilor, daţi-mi semn despre tipetele luptei. Eu 

voi sta de veghe cu sabia pregătită ; am s-o ţin ridicată. 

Iar dacă voi fi învinsă, nu, n-am să le las duşmanilor 

prilejul răzbunării ; ei nu-şi vor bate joc de trupul meu. 

(Electra intră în casă.) 

CORUL i 

Strofa I 

Mielul încă sugea 

de la blinda lui mamă, 

cînd, în munții din Argos, 

1 în HoeforeZe lui Eschil recuno3şterea dintre Electra şi Oreste are loc chiar la 
mormîntul lui Agamemnon, iar lunga invocare a umbrei nefericitului rege ar prin 
aceasta un spor de forță tragică. 

i “Intimplările cîntate de cor reprezintă reducţia lirică a cîtor-va file din cronica 
sîngeroasă a regilor de Argos. Izvorul maledicţiei îl aflăm în fapta lui Pelops, străbunul 
lui Oreste, care l-a ucis, prăbuşindu-l în mare, pe Myrtilos, fiul lui Hermes. Acesta din 
urmă i-a cerut lui Pan să-l răzbune, lovindu-i pe urmaşii lui Pelops. Într-adevăr, la un 


timp după aceea, a fost să se nască în turmele lui Atreu .un miel de aur, care avea harul 
să-i asigure proprietarului său domnia peste Mykene. Pan aduce mielul în cetate, 
stîrnind lăcomia lui Thyestes, care, drept urmare, o seduce pe Aerope, nevasta lui Atreu, 
dobîndeşte prin ea mielul, îl înfăţişează norodului şi se proclamă basileu. Atunci Zeus, 
mîniat pentru fărădelegile lui Thyestes, îl sfătuieşte pe Atreu prin Hermes să-i smulgă 
fratelui său hain făgăduiaia că-i va înapoia tronul dacă Soarele se va scula vreodată într- 
o dimineaţă în par- 

odinioară, 

după cum izvodeşte legenda căruntă, 

ocrotitorul cîmpiilor, Pan, 

a zvonit o dulce cîntare, 

suflînd în cavalul bine lucrat, 

şi-a minat din urmă mielul frumos 

cu Una de aur. 

De pe trepte de piatră, stind în picioare, 

crainicul atunci a strigat: 

„în adunare, în adunare, mykenieni, 

veniţi să vedeţi arătarea, 

ce prevesteşte o fericită domnie l" 

Alaiuri cîntînd lăudau 

sălaşul Atrizilor. 

Antistrofa I 

Altarele se dezveleau, strălucind de podoabe de aur. Prin toată cetatea Argos 
focul ardea pe jertfelnice. Din lotos !, fluierul Muzelor, picurau melodii nespus 
de frumoase, 

tea asfinţitului. Thyestes nu credea cu putinţă turburarea rîn-duielii cosmice, dar Zeus, 
pentru a-l pedepsi, schimbă drumul Soarelui, silindu-l să răsară la apus şi să apună la 
răsărit. Atreu ajunge iarăşi rege, îşi osîndeşte la moarte soţia adulteră şi îşi exilează 
fratele. Pe urmă, nesătul numai de atîta răzbunare, îl recheamă pe Thyestes, amăgindu-l 
că vrea să se împace. Cînd acesta se întoarce la Mykene, îi ucide în ascuns copiii, îi 
hăcuieşte şi fierbîndu-i îi serveşte la banchetul mincinos al împăcării. Tatăl, fără să 
bănuiască nimic, înfulecă din carnea fiilor şi abia cînd e bine ghiftuit, Atreu îi arată 
capetele victimelor şi îi dezvăluie felul ospăţului. Alungat iarăşi în surghiun, Thyestes, la 
îndemnul unui oracol, zămisleşte cu propria-i copilă un fecior, pe nume Egist, ucigaşul şi 
uzurpatorul de mai tîrziu al lui Aga-memnon, cel pe care acum, la rîndul său, se 
pregăteşte să-l ucidă Oreste. (Vezi arborele genealogic.) 

1 Aici fluierul poartă numele lemnului african din care era tăiat. 

şi imnuri suiau pină-n Slăvi mielul de aur, făcător de minuni... Thyestes, ce 
ispitise în taină pe nevasta iubită a lui Atreu, a luat minunea-n palatul său, apoi 
s-a întors şi-a vestit în adunare, 

că mielul cornut e al lui cu lină. de aur. 

Strofa II 

în vremea aceea, în vremea aceea, 

Zeus a mutat făgaşul 

de văpaie al Astrelor 

şi al încinsului Soare 

şi-al Aurorei cu faţa ca neaua. 

Bolta cerească se-ndreaptă spre asfintit, 

cu flacăra ei arzătoare, divină, 

norii apoşi purced către Ursă, 

cîmpia lui Ammon !, secată, boleşte 

uitată de rouă, 

fără bunele ploi 

dăruite de Zeus. 

Antistrofa II 


Se spune — dar nouă povestea 

nu prea ne vine s-o credem — 

că soarele cu fruntea de aur s-a-ntors, 

că şi-a schimbat aşezarea fierbinte, 

spre răul tuturor 

din păcatul unuia singur. 

Basmele-acestea 

de spaimă aici pe pămint 

1 Prin cîmpiile lui Ammon se înţelegea Libia, tărîm rodnic înainte de întorsul nefiresc al 
soarelui. 

sunt de folos pentru slujbele zeilor ^ Tu nu ţi-ai adus aminte de ele si ţi-ai 
ucis bărbatul, o, Clitemnestra, sora slăviţilor gemeni ? .' 

CORIFEUL 

Vai, vai ! Aţi auzit un strigăt, prietenele mele ? Sau poate m-a smintit o 
amăgire deşartă ? S-ar spune că-i tunetul subpâmîntesc al lui Zeus °. 
Ascultaţi ! Acum văzduhul poartă zgomote mai puţin amestecate. Stăpînă, 
ieşi din casă, Electra ! 

(Electra revine în scenă.) 

ELECTRA 

Ce s-a întîmplat, dragele mele ? Care e soarta luptei ? 

CORIFEUL Nu ştiu nimic, doar că se-aude strigătul morţii. 

ELECTRA Şi eu am auzit, este departe şi totuşi îl aud. JI 

CORIFEUL 

Aşa e, glasul vine de departe, însă e răspicat. 

ELECTRA Geme vreun duşmi'an * sau unul din cei care mi-s dragi ? 

CORIFEUL Nu ştiu. Totul e vălmăşag şi cîntec de ţipete. 

1 Uneori filozoful Euripide retează, spre regretul nostru, aripile largi şi strălucitoare 
ale poetului omonim. 

2 Adică a Dioscurilor. Vezi p. 26, n. 1. 

3 Cei vechi socoteau cutremurul drept urmarea unui tunet din arsenalul lui 
Hades, Zeus cel de sub pămînt. 

t Textul contestat de altfel, spune: „Geme vreun argian etc." Este 
surprinzătoare folosirea cuvîntului argian, în loc de Egist, pentru a-l opune lui 
Oreste. De fapt neînduplecaţii duşmani erau amindoi din Argos. 

ELECTRA 

Trebuie să mă ucid, aşa îmi strigă. De ce să mai întîrziem ? 

(Vrea să se omoare cu spada.) 

CORIFEUL Aşteaptă, să cunoşti limpede care ţi-e destinul. 

ELECTRA Nu-i chip, am fost învinşi, unde sunt vestitorii ? 

CORIFEUL 

Vor veni. Nu-i lesne să omori un rege. (Intră, alergind, un crainic.) 

CRAINICUL 

Izbîndă ! O, fecioare din Mykene, a biruit Oreste ! Dau de veste tuturor prietenilor 
săi. Egist, ucigaşul lui Agamemnon, zace la pămînt. Să închinăm mulţumire zeilor. 
ELECTRA 

Tu cine eşti ? De ce ar fi ştirile tale vrednice de crezare ? 

CRAINICUL Nu ştii că m-ai văzut printre slugile fratelui tău ? 

ELECTRA 

Prietene, frica mă împiedica să-ţi recunosc chipul. Acum însă mi-l amintesc 
preabine. Vorbeşte ! E mort ucigaşul mîrşav al tatălui meu ? 

CRAINICUL încă odată rostesc cuvîntul dorit de tine : e mort. 

ELECTRA 

O, zei ! Dreptate atotvăzătoare, ai sosit pînă la urmă. Cum, prin ce 


uneltire de moarte Oreste l-a ucis pe fiul J;| lui Thyestes ? Vreau să ştiu. 


CRAINICUL 

Cînd paşii noştri ne-au purtat afară din sălaşul tău, am mers pe drumul 
carelor, brăzdat de roţi zgomotoase | pînă la locul unde se afla vestitul 
rege al Mykenei. Plim-bîndu-se în grădinile lui, stropite din belşug de ape, 
el tăia ramuri de gingaş mirt, să-şi înfiripe o cunună. Vă-zîndu-ne, strigă : 
„Bun venit, străinilor ! Cine sunteţi voi ? De unde călătoriţi ? Care e ţara 
voastră ?" 

Oreste grăieşte : „Noi suntem tesalieni şi ne-ndreptăm spre malul rîului 
Alfeu?, să-i aducem jertfă lui Zeus Olimpianul". 

Auzind aceste cuvinte, răspunde Egist : „Azi trebuie să vă opriţi la mine, 
la vatra mea ; să ospătaţi împreună cu mine ; eu sacrific Nimfelor un taur. 
Sculîndu-vă din paturile voastre, mîine în zori tot acolo veţi ajunge, la 
timp. Haide, intraţi în casă — si rostind aceste cuvinte, ne ia de mînă şi 
ne duce cu sine — nu se poate să nu 

primiţi." 

Şi cînd am intrat la el, grăi : „Aduceţi băi pentru oaspeţi, degrabă, să 
poată sta înaintea altarului aproape de apa sfinţită”. 

Dar Oreste vorbi : „Ne-am purificat, scăldîndu-ne în apele limpezi ale unui 
rîu. Dar dacă străinii au dreptul să ia parte la sacrificii împreună cu 
cetăţenii, noi suntem gata, Egist, ne vom pleca voinţei tale, rege." Pe 
urmă au contenit să mai vorbească despre asta. 

Atunci slujitorii, paza stăpînului, leapădă lăncile şi toţi îşi pun la muncă 
mîinile. Unii aduc vase, în care să 

1 Cuvânt cu cuvînf: „drumul care răsună de două ori" (dik-rotos) de zgomotul celor, două roţi 
ale carelor. 

> Rîu în Elida, curgînd prin şesul Olimpiei. 

strângă sîngele scurs, alţii poartă coşuri ; alţii aprind focul si rinduiesc în 
jurul vetrei căldări ; tot acoperişul răsună de larmă. 

Luînd grăunţe de orz, ibovnicul mamei tale le răsfiră peste altar, rostind 
aceste cuvinte : „O, Nimfe ale stin-cilor, fie-ne dat să vă aducem adeseori 
jertfe, eu şi soţia mea de acasă, fiica lui Tyndar, să trăim bucuroşi, ca în 
ziua de azi, iar pe duşmanii noştri să-i bată nenorocul !" Se gîndea la 
Oreste şi la tine. Stăpînul meu îngîna rugăciuni potrivnice, cu glasul 
scăzut, cerînd să dobîndească iar palatul părintesc. Egist înşfacă apoi 
dintr-un coş cuțitul drept şi taie cîteva smocuri de păr de pe june, apoi le 
zvîrle cu mîna dreaptă în focul sfint si loveşte juncul ridicat pe umeri de 
slugi. 

Atunci îi spune fratelui tău : „Dintre atitea vrednicii ale tesalienilor, a 
mers vestea despre cît sunt de pricepuţi în despicarea unui taur şi în 
strunirea cailor. Străine, ţine fierul acesta şi fă dovada că faima 
tesalienilor e îndreptăţită." 

Oreste, cu amîndouă mîinile, apucă strâns cuțitul dorian, straşnic călit, îşi 
descopcie frumoasa mantie de călător, şi-o scutură de pe umeri, îi 
îngăduie doar lui Pylade să-l ajute la- treburi şi îndepărtează slugile. El 
prinde juncul de picior si cu braţul întins îi dezveleşte cărnurile 
strălucitoare, îl jupoaie de piele în mai puţină vreme decît îi trebuie 
alergătorului să străbată cu calul înhămat de patru ori lungimea unui 
stadiu !. Pe urmă îi deschide pîntecul. Egist ia în miîini părţile sacre si le 


cercetează. Un lob al ficatului lipseşte ? ; vîna zisă a porţii şi-n preajma ei 
băşica fierii prevestesc, la cercetare, sorţi nefericite. 

1 Lungime de şase plethre, în jur de o sută optzeci de metri, pe care aveau loc alergările. 
Textul spune'de fapt „de două ori un diaulos" ; un diaulos însemna parcurgerea unui stadiu 
de două ori, în ambele sensuri, după ocolirea bornei finale. 

> Acest teritoriu restrâns al ficatului, în anatomia modernă Jobul lui Spiegel, era 
cunoscut în haruspicina latină, de influenţă etruscă, sub numele de caput jecoris. Dacă 
mărimea sa era 

Egist se încruntă. Stăpînul meu îl întreabă : „De ce eşti abătut ?" — „Străine, 
mă tem de-o viclenie din afară. Este un om care mă urăşte năpraznic, fiul lui 
Agamem-non, duşmanul casei noastre." 

Dar Oreste răspunde : „De ce te înspăimîntă viclenia unui surghiunit, pe tine, 
stăpînul cetăţii ? Haide, ca să ne ospătăm din măruntaie, aduceţi-mi un satîr 
de Ftia, în locul tăişului dorian : îi voi sparge coşul pieptului." Şi apucînd 
începu să taie. 

Egist scoate.vintrele si le cercetează pe rînd. Se apleacă înainte. Iar fratele 
tău, ridicîndu-se în virful picioarelor, îl izbeşte în şira spinării si-i sfarmă 
spatele, întregul trup, de sus pînă jos, i se zvîrcoleşte, zvicnind. El sloboade 
un țipăt mare si se zbuciumă în chinurile morţii. 

Văzînd nenorocirea, slujitorii dau buzna la lănci, o droaie întreagă, să lupte 
cu cei doi. Plini de bărbăţie, săl-tînd înaintea lor vîrfurile armelor, Pylade si 
Oreste îi aşteaptă. Şi fratele tău le grăieşte : „Nu am venit aici ca vrăjmaş al 
cetăţii, nici al oamenilor din casa mea. Eu sunt nefericitul Oreste. L-am 
pedepsit pe ucigaşul lui Aga-memnon. Nu mă ucideţi, bătrâni servitori ai 
tatălui meu !" 

La auzul acestor cuvinte lăncile se opresc şi pe Oreste îl recunoaşte un 
bătrân, aflat de multă vreme în slujba palatului. Şi îndată aşază cunună pe 
capul fratelui tău, strigînd de bucurie şi de izbîndă. El vine să-ţi arate, nu 
oapul Gorgonei, ci al omului pe care îl urăşti. Sînge pentru, sînge ! Egist i-a 
plătit astăzi morţii o camătă amară. 

CORUL Strofă 

Amestecă-ţi paşii în dans, prietena mea, saltă uşor, ca un pui de ciută spre 
cer, răspindind bucurie. 

deosebită, aceasta, în tălmăcirea ghicitorilor din măruntaiele jertfelor, însemna fericire, 
dacă lipsea cu desăvîrşire, aceasta reprezenta dimpotrivă o prevestire de moarte. 
Fratele tău a învins, 

a dobindit o cunună 

mai mindră decit se cîştigă pe malul 

tăiat de riul Alfeu !. Să răsune 

cu dansiil nostru-mpreună 


cintecul tău de izbîndă. 
ELECTRA 


Văpaie, car strălucitor al soarelui cu patru cai, glie si noapte, singura pe care 
te desluşeam înainte ! Astăzi ochii mei se lărgesc liberi, astăzi Egist a căzut, 
ucigaşul tatălui meu. Haide, toate giuvaerele, ce le păstrez în casă .ferecate 
spre împodobirea părului meu, le voi scoate, dragele mele. să încunun 
creştetul fratelui meu aducător de biruinţă. 

CORUL Antistrofă 

Giuvaerele sus, împodobeşte-i capul, în timp ce alaiul nostru, Muzelor drag. 
va urma să danseze ! Regii noştri iubiţi, cei de pe vremuri, azi vor domni din 
nou peste ţară. Dreptatea pe cei nedrepți îi doboară. Hai, bucuriei noastre 
să-i răspundă cîntare de flaut 1 


(Se întorc Oreste şi Pylade, urmaţi de slujitorii care poartă cadavrul lui Egist.) 
ELECTRA 


învingător slăvit, fiu vrednic de tatăl care a dobîndit biruinţa în bătălia de la 
Troia, Oreste, primeşte. această cunună, încinge-ţi zulufii părului tău! Iată, ai 


revenit 
1 Adică la Jocurile Olimpice. Vezi p. 122, n. 2. 

la noi, nu după ce-ai câştigat într-'o cursă de şase plethre — zadarnică trudă 
— ci după ce ai ucis un duşman, pe Egist, pe ucigaşul tatălui tău şi al meu. 
Şi tu, luptător laolaltă, Pylade, copil crescut de omul cel mai cucernic?, 
primeşte această cunună din mina mea, căci tu ai avut aceeaşi parte ca 
el în luptă. O, de-aş ' putea să vă ştiu fericiţi de-a pururi ! 

ORESTE 

Electra, socoteşte-i mai întîi pe zei făuritori ai sorții noastre bune. Pe mine 
laudă-mă după aceea ; căci n-am fost decît slujitorul zeilor si al sorții. Iată, 
mă întorc, după ce l-am ucis pe Egist, nu-i vorba de cuvinte, ci de fapte, şi 
pentru ca oricine să se poată încredința deplin, ţi-l aduc chiar pe cel mort. 
Aruncă-l, dacă vrei, să fie hrană fiarelor sălbatice sau -trage-l în ţeapă si 
lasă-l păsărilor de pradă, acestor copii ai văzduhului. Acum îţi este sclav, el, 
cel numit pînă mai ieri stăpînul tău. 

ELECTRA Mă încearcă ruşinea şi totuşi vreau să-ţi spun. 

ORESTE Ce anume ? Vorbeşte, să nu te mai temi de nimic. 

ELECTRA 

Oare as putea să fiu învinuită pentru jignirea unui cadavru °? ? 

ORESTE Nimeni nu poate să-ţi facă din asta vreo vină. 

ELECTRA Cetatea e răuvoitoare si gata să clevetească. 

1 Un plethron măsura o sută de picioare, aproximativ treizeci de metri. Vezi p. 
123, n. 1. 

2 De către tatăl său Stroghios, cumnat, gazdă şi prieten credincios lui Agamemnon. 
Ve2i p. "76, n. 4. 

3 Cinstirea cadavrului, chiar si al unui duşman, era lege la greci, încă din 
vremurile <Jespre care spun poemele homerice. 

ORESTE 

Spune tot ce doreşti, sora mea. Ura dintre noi si omul acesta e legiuită şi 
neîmpăcată. 

ELECTRA 

Ei bine, fie. Dar ce fel de ocări să-ţi spun la început ? Ce fel de încheiere 1, 
Ce să aşez în miezul cuvîntării mele ! ? Şi totuşi, în fiecare dimineaţă, nu 
uitam să murmur cuvintele ce-aş fi vrut să ţi le strig în faţă, de-aş fi fost 
liberă de spaimele dinainte. Dar acuma sunt. Vreau să-mi plătesc datoria 
către tine, rostind ocările pe care aş fi vrut să ţi le spun cînd 'erai viu. 

Tu m-ai pierdut, tu ne-ai lăsat orfani de dragul nostru tată, pe mine şi pe el, 
deşi nu îţi greşisem cu nimic. Ca să-te-nsori cu mama — cîtă neruşinare ! — 
i-ai omorît bărbatul, maimarele armatelor helenilor, tu, care nici n-ai pus 
piciorul în Frigia. 

Cît ai fost de nebun, cînd ai sperat să afli în mama o nevastă fără prihană, 
după ce-ai pîngărit aşternutul părintelui meu ! Omul care a ispitit soţia 
altuia, pentru a-se-mpreuna cu ea în ascuns, si a fost mai tîrziu silit s-o ia de 
nevastă, să afle că-i vrednic de plins, dacă-şi închipuie că aceasta va păzi la 
el cuviinţa ce nu a păzit-o în altă parte ! Trăiai jalnic, în palat, fără să-ţi 
cunoşti răul. Ştiai preabine că ai nuntit nelegiuită nuntă, iar maică-mea ştia 
că dobiîndise în tine un soţ păcătos. Dar fiind nemernici amîndoi, vă amăgeaţi 
si unul si altul despre starea voastră, ea despre tine, tu despre ticăloşia ei?. 
1 Discursul analitic al eroinei dovedeşte măiestria lui Euri-pide în arta retoricii. 


> Aceste versuri destul de turburi, Parmentier încearcă săle clarifice în 
lumina învăţăturii socratice aşa cum este înfăţişată în dialogul Gorgias de 
Platon: „Cei doi soţi ştiau fiecare în parte că aveau un consort nemernic si 
criminal, dar nu aveau ştiinţă că nemernicia sau crima sunt în realitate adevăratul 
şi singurul rău”. 

Pe toţi argienii îi auzeai vorbind : „lată soţul acestei muieri" şi nu „lată soţia 
acestui bărbat". Totuşi, ce lucru neruşinat ca femeia să poruncească în casă 
şi nu bărbatul ! Mi-s tare uriţi copiii numiţi de popor, nu cu numele băr- 
bătesc al tatălui, ci cu numele mamei. Cmd leagă strălucită căsnicie si peste 
rangul său, bărbatul este un nimeni, nu se vorbeşte decît despre femeie. 
Unde te-ai înşelat mai ales, datorită prostiei tale, este într-aceea că te 
măguleai a fi cineva, mulţumită puterii întemeiate pe bogății. Dar acestea 
nu-s nimic, nu ne însoțesc decît puţină vreme. Caracterul, iată ce este 
trainic, nu bogăţiile ! Caracterul stăruie de-a pururi şi învinge asupra 
nenorocirilor. Bogăția însă, dacă e nedreaptă si la cheremul ticăloşilor, 
zboară din case ; ea înfloreşte numai cîteva clipe. 

Cît priveşte purtarea ta cu femeile, voi tăcea, nestîn-du-i bine unei fecioare 
să vorbească despre asta ; mă voi face totuşi înţeleasă grăind pe ocolite. Erai 
un neobrăzat, avînd în stăpinire casa regească şi fiind prea sigur de 
frumuseţea ta. Fie-mi hărăzit un soţ înzestrat cu caracter bărbătesc, nu cu o 
faţă de fecioară ! Copiii unui asemenea tată sunt legaţi de Ares, în schimb 
frumosul e podoabă în alaiurile de dans şi nimic mai mult. 

Fii blestemat ! A ieşit la iveală neghiobia ta si ţi-ai primit pedeapsa. Tot 
astfel un răufăcător, cînd a străbătut jumătate din cursă cu bine, să nu-si 
închipuie c-a învins Dreptatea, înainte de-a se fi întors la linia de plecare, 
înainte de-a fi trecut de cea din urmă cotitură a vieţii!. 

CORIFEUL 

El a făptuit cumplite crime. Cumplită e si plata ce v-o întoarce si ţie şi lui. E 
mare puterea Dreptăţii ! 

1 Iată la un autor cu faima de dispreţuitor al sporturilor antice în spaţiul numai a cîtorva 
pagini, cea de a treia metaforă din tărîmul întrecerilor atletice ! 

ORESTE 

Hai, servitorilor, duceţi-i trupul în casă şi ascundeţi-l la umbră ! Nu vreau, 
cînd va sosi mama să vadă mortul, înainte de a fi lovită. 

(Slujitorii ridică leşul lui Egist şi îl duc în casă. Pe drumul dinspre Argos, 
departe, se vede carul Clitemnestrei.) 

ELECTRA Destul ! Acum vorbim despre altceva. 

ORESTE Ce văd ? Soseşte vreun ajutor din Mykene ? 

ELECTRA Nu ! Este fiinţa care m-a zămislit şi m-a născut. 

ORESTE Cîtă strălucire în carul său şi în veşmintele sale ! 

ELECTRA Cît de frumos soseşte să se-arunce în năvodul nostru ! 

ORESTE Ce-i de făcut ? E mama noastră. S-o-njunghiem ? 

ELECTRA Te-a cuprins oare mila, văzînd făptura mamei tale ? 

ORESTE 

Vai, cum s-o ucid pe-aceea care m-a hrănit şi m-a adus pe lume ? 

ELECTRA La fel cum ea l-a făcut să piară pe tatăl nostru. 

ORESTE O, Phoibois, cît de nesăbuită ți-^a fost .prorocirea... ! 

1 Apolo îi poruncise prin oracol să răzbune cu moarte moartea lui Agamemnon. 

ELECTRA Dacă A polo e smintit, cine-i înţelept ? 
ORESTE ...cînd mi-ai poruncit neîngăduitul omor al mamei ! 


ELECTRA Cu ce vei fi păgubit, dacă-l răzbuni pe părintele tău ? 

ORESTE 

Mă vor învinui de ucidere de mamă, pe mine cel înainte fără prihană. 
ELECTRA Nu-l răzbuna pe tata si vei fi socotit necredincios |! 

ORESTE 

Va trebui să ispăşesc pentru sîngele vărsat al mamei. 

ELECTRA Cine te va pedepsi dacă tata nu va fi răzbunat ? 

ORESTE 

Oare nu mi-a dat porunci vreun duh rău, care a luat înfăţişarea zeului ! ? 
" ELECTRA 

Aşezat pe sfîntul scaun cu trei picioare ? ? Nu-mi vine să cred. 

ORESTE 

Niciodată n-aş putea să cred că oracolul acesta e drept. 


1 Gîndul că duhurile rele pot lua felurite chipuri, chiar şi divine, pentru a-i ispiti 
pe oameni este aşadar anterior creştinismului şi demonologiei neoplatonice. 

2 E vorba de trepiedul Pythiei, preoteasa templului oracular de la Delfi. 

ELECTRA 

Ia seama, nu slăbi şi nu aluneca spre nebărbăţie. Mergi si întinde-i aceeaşi capcană 
pe care a-ntins-o şi ea bărbatului său, cînd l-a făcut să piară prin mîna lui Egist. 
ORESTE 

Intru în casă. încep o săvirşire cumplită şi mi-e cumplit s-o duc pînă la capăt. Dar 
dacă asta e voinţa zeilor, aşa să fie —. Cît de amară, cît de nedulce e pentru mine 
încercarea aceasta ! 

(Oreste intra grabnic în casă. Pylade îl urmează. Intr-un car 

bogat, soseşte Clitemnestra, în straie şi cu podoabe strălucitoare. 

E însoţită de citeva femei de neam, luate sclave de la Troia.) 

CORUL 

Io, regina pămîntului argian, 

fiica lui Tyndar, 

sora celor doi tineri viteji, 

copiii lui Zeus, 

ce locuiesc în eterul înflăcărat 

laolaltă cu stelele, 

avînd menirea să mîntuie oamenii 

din valurile mării, bun venit! / 

Te pretuim de-o seamă cu zeii, preafericiţii, 

pentru averile tale şi 

pentru marea ta mulțumire. 

E vremea să fii cu băgare de seamă 

faţă de Soartă. 

Regină, bun venit l 

CLITEMNESTRA 

Troienelor, coboriţi din car, luaţi-mă de mînă si aju-taţi-mă să pun piciorul pe pămînt 
! Lăcaşurile zeilor suni 

1 Dioscurii erau veneraţi ca sprijinitori şi patroni ai navigatorilor. Vezi p. 26, n. 
1. 

împodobite cu prăzile din Frigia. Eu mi-am ales aceste femei aduse din 
pămîntul Troiei, în locul fetei mele !, pe care am pierdut-o, plată pentru mine 
măruntă, dar cîştis frumos pentru casă, 

ELECTRA 

Lasă-mă să-ți ating mîna fericită, mamă, eu roaba alungată din casa 
părintească si mutată în această colibă jalnică. 

CLITEMNESTRA Roabele sunt aici, nu te căzni pentru mine. 

ELECTRA 


De ce nu ? Şi eu sunt o prinsă, pe care tu ai gonit-o din casă. In palatul meu 
cucerit, arn fost prinsă si eu. rămînînd, ca şi aceste femei, orfană de tată. 
CLITEMNESTRA 

Şi totuşi rosturile acestea chiar tatăl tău le-a rostuit împotriva celor pe care 
ar fi trebuit să-i iubească. Nu vreau să tac. Cînd o femeie are faimă rea, 
lumea crede că vorbeşte cu un soi de amărăciune. În ceea ce mă priveşte, 
nu-i adevărat. Să vedem mai întîi faptele : dacă sunt vrednice să stirnească 
ura, atunci simţămîntul este îndreptăţit, dacă nu, la ce bună ura ? 

Tyndar, cînd m-a dat părintelui tău, n-a avut în gînd să .mă omoare, nici pe 
mine, nici pe copiii mei. Dar Aga-memnon mi-a amăgit copila, făgăduindu-i 
că o va mărita cu Ahile, si a dus-o, departe de casă, la Aulis, în preajma 
navelor împiedicate. Acolo a întins-o pe altar si i-a secerat Ifigeniei mele 
obrazul alb. Dacă ar fi făcut-o, cumva, spre a feri ţara de ruină sau în 
sprijinul vetrei sale sau 


păcarea 

1 Ifigenia, jertfită fecioară de Agamemnon la Aulis, spre îm- i irea Artemidei şi plutirea 
cu vînturi prielnice la Troia. 

pentru mîntuirea celorlalţi copii, dacă ar fi jertfit o singură fiinţă în locul mai 
multora, l-aş fi iertat 1. 

Dar nu, la mijloc a fost o desfrinată ca Helena şi un soţ ca alei, nepriceput 
să-i pedepsească necredinţa. lată pentru cine mi-a jertfit copila. Totuşi, cu 
toate că am fost rănită, nu m-aş fi sălbăticit si nu mi-aş fi ucis bărbatul. Insă 
el s-a întors aducînd o fată bîntuită, o menadă, şi i-a făcut loc în aşternutul 
său?, încît eram două soţii silite să trăim sub acelaşi acoperiş. 

Femeia, trebuie să recunosc, ascultă nebuneşte de simţuri. Dar, avînd în ea 
această slăbiciune, cînd soţul face greşeala de a nu-i lua în seamă aşternutul, 
nevasta ţine să se poarte la fel ca bărbatul si îşi cîstigă un iubit în altă parte. 
Şi atunci, învinuirile de ce cad numai asupra noastră iar despre cei ce poartă 
vina într-adevăr, despre bărbaţi, nu se şopteşte nimic de rău ? Oare dacă 
Menelaos ar fi fost răpit pe ascuns din palatul lui, eu ar fi trebuit să-l omor 
pe Oreste, ca să fie salvat acest Menelaos, bărbatul surorii mele? ? In 
asemenea împrejurare cum s-ar fi purtat oare tatăl tău ? - Aşadar el avea 
dreptul, fără a da socoteală cu viaţa lui, să-mi piardă copiii şi pe mine tot el 
să mă pedepsească. Eu însă l-am răpus, am apucat-o pe singura cale ce-mi 
rămînea deschisă, întorcîndu-mă spre duşmanii lui. Care dintre prietenii lui 
Agamemnon s-ar fi întovărăşit cu mine să-l ucidem ? Vorbeşte, dacă ai chef, 
şi dovedeşte, la rîndul tău, în deplină libertate. că tatăl tău a fost omorît 
împotriva dreptăţii. 

1 Parmentier desprinde analogia acestei situaţii posibile cu aceea din tragedia 
Erechteu, tot a ultimului mare tragic, în care Praxithea, regina Atenei, consimte să i 
se jertfească fiica pentru mîntuirea cetăţii, care se afla în plin război. 

> Casandra, fiica Hecubei. Vezi p. 5, n. |, p. 7, n. l şi p.9,n.3. 

. Argument abil şi artificios ; răsturnarea simetrică şi retorică a situaţiilor este cu 
putinţă numai pe temeiul dubiei rubedenii dintre Tyndaricle (Clitemnestra şi Helena) şi 


Atrizi (Agamemnon şi Menelaos). Vezi p. 26, n. 1. 

CORIFEUL 

Ai pomenit Dreptatea, însă dreptatea ta e o ruşine. Se cuvine ca femeia să-şi 
urmeze în toate bărbatul, dacă este cu minte. Aceea care gîndeste altfel nu intră 
cu nici un preţ în judecăţile mele. 

ELECTRA 


Adu-ţi aminte, mamă, de cuvintele tale din urmă : mi-ai dat voie să vorbesc în 
deplină libertate. 

CLITEMNESTRA 

îţi dau voie încă odată : nu mă lepăd de spusele mele, fiica mea. 

ELECTRA 

Să nu te răzbuni pe mine, mamă, după ce mă vei asculta ! 

CLITEMNESTRA Nu, voi întîimDina cu blindeţe pornirile tale. 

ELECTRA 

Aşadar voi vorbi. Pornirile, spuneai. Din cuvîntul acesta voi face început 
cuvîntării mele. De ce nu ai tu porniri mai bune, mamă ? Pe bună dreptate sunt 
slăvite frumuseţea ta si a Helenei, voi sunteţi într-adevăr două surori, amîndouă 
uşuratice si nevrednice de Castor ! Helena, consimţind să fie răpită, de bună 
voie s-a pierdut pe sine ; iar tu, tu l-ai nimicit pe cel mai nobil erou al Heladei. 
Zici că aveai un temei, că omorînd bărbatul, îţi răzbunai copila. Nu-i adevărat. 
Ceilalţi nu te cunosc atît de bine ca mine. încă dinainte să fi fost hotărită 
moartea Ifigeniei, cînd soţul tău abia ieşise din palat, îţi petreceai toată vremea 
în faţa oglinzii, potrivindu-ţi şuviţele galbene ale părului. Trebuie ştearsă din 
rîndul celor cinstite 

femeia care, în lipsa bărbatului, migăleşte să fie frumoasă în afara casei. Ea n-ar 
avea nevoie să-şi poarte farmecele chipului său pe stradă, de n-ar fi înclinată 
spre rele. Pe urmă, eu sunt singura femeie din Helada care ştiu că te umpleai de 
bucurie la fiecare izbîndă a troienilor. In schimb, cînd sufereau înfringeri, ochii 
tăi se-ntunecau, atît de puţin tînjeai să se întoarcă Agamemnon de la Troia. 

Şi totuşi aveai temeiuri minunate să rămii virtuoasă. Soţul tău nu era un ticălos 
ca Egist, ci bărbatul pe care helenii l-au ales în fruntea oştirii. Relele purtări ale 
surorii tale Helena îţi îngăduiau să cîştigi o mare faimă, căci păcatul face să fie 
pilduitoare virtutea şi mută privirile asupra ei. 

Dar dacă, după cum sustii, Agamemnon ţi-a omorît copila, cu ce ţi-am greşit eu 
şi fratele meu ? După uciderea tatălui nostru, de ce nu ne-ai trecut nouă casa pă- 
rintească ? De ce i-ai dat ibovnicului tău bunurile altuia şi-ai cumpărat de la el, 
cu asemenea preţ, căsătoria ? Soţul tău de azi nu rătăceşte în exil pentru a 
ispăşi exilul fiului tău si nu e mort pentru a ispăşi nimicirea mea, care este de 
două ori mai grea decît a Ifigeniei, căci eu am rămas în viaţă. ! 

Dacă trebuie săvîrsit omor pentru omor, în numele dreptăţii s-ar cuveni să te 
ucid, eu împreună cu fiul tău Oreste, pentru a-l răzbuna pe tata. Căci dacă 
dreaptă a fost crima dinţii, atunci şi-a noastră e îndreptăţită. Nebun este acela 
care, luînd seama doar la bogăţie şi la naştere aleasă se însoară cu o femeie 
nemernică ! Soţia umilă dar credincioasă preţuieşte mai mult pentru casă decît 
e toate măririle. 

CORIFEUL 

Femeia nunţii o alege întîmplarea. Eu văd că pentru oameni sorții cad uneori cu 


noroc, alteori cu nenoroc. 

CLITEMNESTRA 


Din totdeauna tatăl tău ţi-a fost mai drag, Electra. Aşa e firea : unii copii stau de 
partea bărbatului, alţii, dimpotrivă, îşi iubesc mai mult mama decît tatăl. 
Vreau să te iert, mei eu nu sunt chiar atît de bucuroasă de cele întîmplate, fata 
mea. lar tu stai aşa, neîmbăiată, în straie ponosite, cînd abia te-ai ridicat din 
patul lăuziei. Sărmana de mine ! Ce mi-a fost dat să împlinesc ! Cît de departe 
m-a împins mînia împotriva soţului, dincolo de margini! ! 

ELECTRA 

E prea tîrziu ca să mai gemi, răul e fără leac. Tata e '* mort, însă de ce nu-l 
chemi înapoi pe cel care rătăceşte departe de pămîntul ţării, pe fiul tău ? 
CLITEMNESTRA 

De teamă : privesc la folosul meu, nu la al lui. Se spune că moartea părintelui 


său i-a stîrnit mînia. 

ELECTRA Dar soţul tău de ce se poartă cu noi atît de sălbatic ? 
CLITEMNESTRA Aşa e felul lui ; şi tu eşti nestăpînită din fire. 

ELECTRA De multa suferinţă, însă mînia mea va conteni. 

CLITEMNESTRA Pe viitor nici el nu va mai fi atît de aspru cu tine. 

1 Reiese încă o dată intenţia poetului tragic de a umaniza caracterul reginei, atît de 
neînduplecată, de înstrăinată la Sofo-cle, si de a-i păstra cîteva linii din conturul tandru 
al unei mame. | 

ELECTRA (ironică) 

Cîtă mărinimie ! Asta pentru că locuieşte în casa mea |. 

CLITEMNESTRA Vezi, şi acuma certurile noastre tu le-aprinzi din nou. 
ELECTRA 

Păstrez tăcere. Mă tem de el atît cît se cuvine să mă tem. 

CLITEMNESTRA 

Să înceteze vorbele acestea ! Fiica mea, de ce m-iai chemat ? 

ELECTRA 

Ai auzit, îmi închipui, că am născut, închină cu acest prilej o jertfă în numele 
meu, căci eu nu cunosc rîndu-ielile, pentru a zecea lună a pruncului?, după 
datină. Nu sunt obişnuită, nu am avut pînă acum copii. 

CLITEMNESTRA Aceasta-i datoria alteia, a femeii care te-a moşit. 
ELECTRA M-am moşit eu însămi, am născut singură pruncul. 
CLITEMNESTRA Oare casa ta nu are prieteni prin apropiere ? 

ELECTRA Nu vrea nimeni să lege prietenie cu nişte calici. 

1 Ultimele rînduri comunică două nespus de potrivnice înţelesuri : Clitemnestra se 
gîndeşte la împăcare, Electra la moartea lui Egist; pentru cea dintii „casa mea" 
este palatul Atrizilor, pentru ultima cocioaba ce ascunde cadavrul uzurpatorului. 

2 Poetul spune „a zecea lună" în loc de a zecea zi (al zecelea răsărit de lună) de la 


naştere, despre ale cărei rituri de purificare se poate citi la p. 113, n. 1. 
137 


CLITEMNESTRA Fie, voi intra, şi fiindcă fiul tău a împlinit numărul de zile după 
rîinduială, voi închina jertfă zeilor. Apoi, după săvîrsirea acestei slujbe de 
dragul tău, mă voi duce la cîmp, unde soţul meu sacrifică în cinstea Nimfelor. 
Haideţi, slujitorilor, minaţi caii în graja, în faţa ieslelor ! Şi cînd veţi socoti că am 
încheiat jertfa către zei, întoar-ceţi-vă aici. Se cuvine, totodată, să-i fiu pe plac şi 
soţului meu. 

(Slujitorii îndepărtează caii şi carul.) . 

ELECTRA 

Intră în casa mea săracă. Bagă de seamă, să nu-ţi înnegreşti rochia de pereţii 
plini de funingine. Vei închina divinităţilor ! jertfa ce le-o datorezi. 

(Clitemenestra intră în casă.) 

Coşul e gata?, e ascuţit tăişul care a junghiat taurul’, în preajma căruia te vei 
prăbuşi, lovită. Vei face nuntă pînă în casele lui Hades cu soţul pe care l-ai 
urmat în aşternut sub soare, în felul acesta îţi voi aduce eu mulţumită şi tu îmi 
vei plăti pentru sfîrşitul părintelui meu (Electra, la rîndul său, intră în casă.) 
CORUL Strofă 

O, rele răsturnate ! Se întorc 

vînturile ce suflau peste casă, 

Odinioară, izbit, 

s-a prăbuşit în baie regele, regele nostru. 

Au tremurat de urlete bolțile 

si crestele casei de piatră : 

„Vai mie, durere, striga. 

1 Aluzie neagră la divinităţile infernale. 

2 Moment ritual de început al jertfei : „Străfulgera din teacă ghicitorul Calhas un 
jungher tăios, îl puse într-un coş de aur, plin cu boabe pentru jertfă..." (Ifigenia la 


Aulis). 

3 Metaforă sumbră pentru Egist. 

Femeie, mă vei ucide 

Chiar la ajunsul meu, după zece recolte, 
în patria-mi dragă ?" 

Antistrofă 

Dreptatea răbufneşte, aducind 

sub privirile noastre nevasta haină. 

Vai, după ani şi an> 

bărbatul venea în palat, 

între zidiri înălțate 

pînă la cer de Ciclopi. 

Cu ascuţişul armei tăioase 

l-a omorit, cu mîinile ei, 

a ținut securea în mîinile ei, ticăloasa ! 
El era soțul său, 

oricit ar fi năpăstuit-o 

pe vremuri, nefericita. 

Epodă 

Ca o leoaică de munte, 

ce bintuie-n codrii vecini cu ogoarele, 

a săvirşit această nelegiuire. 
CLITEMNESTRA 

(dinăuntru) Copiii mei, în numele zeilor, nu vă ucideţi mama ! 
CORIFEUL Aţi auzit, se strigă din casă ? 
CLITEMNESTRA Vai mie, vai mie ! 
CORIFEUL Şi eu mă tîngui. O-nşfacă mîinile copiilor. 

CORUL 

Dumnezeu împarte dreptatea 

la sorocul Destinului 1 

Soarta ţi-e jalnică, 

însă şi tu ţi-ai ucis mişeleşte 

bărbatul, sărmana '. 

(Oreste, Electra şi Pylade ies din casă. Prin uşa lăsată deschisă se văd cadavrele însîngerate 


al lui Egist şi al Cliternenestrei?.) 

CORIFEUL 

Iată-i. Mînjiţi de sîngele încă fierbinte al mamei lor ies afară din casă. Ei poartă, 
ca pe nişte trofee, aceste pete, prin care vor dobîndi mîhnite porecle:. Nu, nici- 
odată vreo casă n-a fost mai năpăstuită decît a lui Tantal şi-a urmaşilor săi. 
ORESTE Strofa I 

O, Glie şi Zeus 

atotvăzător peste oameni, priviți 

1 Divinitatea la elini nu este atotputernică, ci supusă întîm-pinărilor şi contingențelor 
nedovedite, care toate laolaltă constituie pentru noi Intîmplarea (Tyche). 

2 In teatrul antic leşurile celor doi erau aduse înaintea publicului prin mijlocirea 
mecanismului denumit ekkyklema. lată cum îl descrie H. Weil, după Aristofan din 
Bizanț : .Ekkyklema era un aparat de lemn, înzestrat cu roți, care desigur că a suferit 
modificări pe măsură ce maşinăria s-a perfecţionat, dar al cărui scop a rămas acelaşi : 
de a i se înfăţişa spectatorului, fără schimbare de decor, ceea ce era îngăduit să se 
petreacă numai înăuntrul palatului şi nu în faţa lumii sau personagii care ies din palat, 
dar trebuie să rămînă întinse pe un pat greu de urnit din loc. Era, aşadar, un soi de 
scenă mobilă, care putea să se aşeze, în clipa voită, fie în orchestra, fie pfe estrada unde 
jucau actorii, dacă admitem că jucau pe o estradă ridicată. Toate aceste date privind 
organizarea materială a spectacolului sunt însă departe de a fi pe deplin lămurite." 

3 Se pare că este vorba de epitete cumplite ca, spre pildă, ucigaşul de mamă 
(meteroktonos, meterophontes), care în tragediile lui Euripide rămîn lipite de numele 


lui Oreste. 

HO 

aceste năpraznice jertfe de singe, aceste două trupuri zăcînd la pămînt, lovite de 
braţul meu drept ispăşire a caznelor noastre ..... (lacună) ... 

ELECTRA 

Frate, prea multe lacrimi, 

şi toate din pricina mea. 

Mă mistuiam, sărmana de mine, 

de flacăra urii 

faţă de mama, 

care mi-a dat viaţă ! / 

CORUL 

Ce soartă ţi-a fost hărăzită, ce soartă, o, mamă născătoare . 

(lacună).,. ...cruzimea purtării lor păcătoase... Ai pătimit dinspre partea copiilor 
tăi cumplite, amarnice chinuri, plătind după noima dreptăţii pentru omorul 
părintelui lor. 

ORESTE 

Antistrofa I 

O, Phoibos, oracolul tău 

ne-a cintat o dreptate neînţeleasă, 

în schimb e vădită urgia 

sub care ne copleşeşti, 

iar plata care o-nchini 

mohoritului Hades 

1 In inima pînă acum atît de îndiîrjită a Electrei mijeşte lumina căinţei. Această mişcare 


este firească unui suflet chinuit de o prea îndelungă şi întinsă încordare. 

e sîngeroasă |. 

în care cetate să merg ? 

Găsi-voi o gazdă, un suflet cucernic 

să-şi aplece privirea 

spre creştetul meu ? 

Eu am ucis-o pe mama. 

ELECTRA 

Vai, unde să mă-nfăâţişez, în care alai de dansuri, la care praznic de nuntă ? Ce 
mire mă va primi în culcuşul său nuptial ? 

CORUL 

Giîndurile tale se mută 

iară şi iară, 

după suflările vîntului. 

Acum gîndeşte-te cu evlavie, 

nu cu păcat, precum înainte. 

Prietenă dragă, 

tu l-ai împins pe Oreste 

peste voinţa lui 

la o crimă cumplită. 

ORESTE Strofa II 

Ai văzut-o preabine cum, lepădindu-şi vălul, şi-a dezvelit sărmana un sin, în 
clipele morţii”. 

1 Rînduri corupte. Am tradus urmărind înţelesul conjectural înfiripat de 
Parmentier după îngrijită lectură a /Fenicienelor, unde poetul vorbeşte despre 
libaţia de sînge închinată de Ares, duhul războiului, şi primită de Hades. 

2 Gest obişnuit al mamei suplicante. 

Vai, se tira pe pămînt făptura celei ce-rni dete viaţă. Şi eu, de pletele sale... ! 
CORUL 

Limpede ştim prin ce suferinţe-ai trecut, auzind-o cum strigă şi plinge maică-ta, 


ce te-a născut. 

ORESTE Antistrofa II 

Un țipăt a slobozit, 

atingîndu-mi bărbia cu mîna : 

„Copilul meu, te rog din suflet '." 

Și s-a lipit de-obrajii mei, 

atirnată, 

aproape să-mi cadă spada din miîini. 

CORUL 

Sărmana de ea ! Cită-ndrăzneală să priveşti cum gilgiie sîngele mamei tale care- 
şi dădea suflarea ! 

ORESTE Strofa III 

Mi-am acoperit cu mantia ochii şi-apoi am jertfit-o, înfigîndu-i virjul spadei în git. 
ELECTRA 

Și eu te-am îmbărbătat 

şi-am pus mîna pe spadă, cu tine. 


1 Glasul lui Oreste se îneacă; nu mai apucă să rostească „am prins-o". 

CORUL Ai săvirşit păcatul cel mai cumplit. 

ORESTE (Electrei, întinzindu-i un giulgiu) 

Antistrofa III 

Ia giulgiul acesta şi-nvăluie trupul mamei, acoperă-i rănile. 

(Clitemnestrei.) O, ţi-ai purtat ucigaşii în pîntec ! 

ELECTRA 

Pe mama, pe care-am iubit-o 

şi-apoi am urit-o, 

acum o-nvelim în linţoliu. 

CORUL 

Cel mai crud nenoroc al acestei case l 

(Pe acoperişul casei ori sus în văzduh, deasupra scenei, apar 

Dioscurii |) 

CORIFEUL 

Dar iată, ce năluci plutesc pe-acoperişul palatului ? Să fie oare daimoni 

1 La greci, aparatul numit rnechane, (inventat, se pare, de însuşi Euripide) îngăduia să 
fie aduse în scenă prin văzduh anumite personaje, fie divinităţi, fie mai rar oameni. (In 
Norii lui Aristofan, de pildă, Socrate apare atîrnat într-un coş). Cum adeseori zeii 
descindeau în felul acesta, mai ales în tragediile lui Euripide, expresia deus ex machina 
a rămas să caracterizeze o mască neaşteptată, adusă mei mult prin meşteşug decît prin 
logica lăuntrică a dramei, spre a tăia inextricabilele noduri ale acţiunii. 

sau zei uranieni ! ? Aceea nu-i cărare omenească. Şi pentru ce se-nfățişează 
vederii unor muritori ? 

DIOSCURII 

Ascultă, Oreste, fiul lui Agamemnon, te cheamă gemenii, fraţii mamei tale, 
Dioscurii, eu, Castor? si fratele meu, Polydeukes. Noi tocmai potolisem o 
cumplită furtună, dezlănţuită asupra unei corăbii’, cînd am şi sosit în Argos, căci 
am văzut omorul surorii noastre, Clitem-nestra. 

Dreaptă e pedeapsa ei, dar nu şi făptuirea ta. Phoibos, într-adevăr Phoibos — el 
este domnul meu si-ar trebui să tac — deşi înţelept, nu ţi-a făcut o prorocire 
înţeleaptă. Totuşi se cuvine să-l încuviinţăm, dar de azi înainte vei îndeplini ceea 
ce Moira“ şi Zeus au hatărit în legătură cu tine. 

1 Biescurii sunt genii bune în slujba zeilor cereşti. Deosebirea între daimoni 
şi zei este făcută elegant de Platon, Banchetul, 202, 2: „...Tot ce este daimonic 
este mijlocitor între zeu şi muritor... Rolul lui este să transmită zeilor ceea ce 


vine deia oameni şi oamenilor ceea ce vine de la zei: rugăciunile şijertfele 
de la aceia, poruncile şi răsplata pentru sacrificii de la aceştia; iar pe de altă parte, 
întrucît se află la mijloc între unii şi alţii, să umple golul; să fie legătura ce uneşte 
Totul cu el însuşi..." 

2 Castor vorbeşte şi în numele lui Polydeukes (Polux). Amîn-doi gemenii alcătuiesc aici 
un singur personaj. 

3 Comentatorii consideră că este vorba de o anumită furtună, descrisă în Odiseea, şi de 
vasul care tocmai îl adusese pe Mene-laos la Nauplia, în portul patriei, la sfîrşitul 
întâmplărilor ce constiutie urzeala dramei Helena de Euripide. 

t Cuvîntul moira înseamnă parte, adică partea îngăduită fiecărei vieţi, răgazul repartizat 
vieţii (Moira biotoio, Homer, Iliada, IV, 170). Această noţiune, la început fără 
chip, se preschimbă ulterior, ajungînd să" fie înţeleasă ca o divinitate care personi- 
fica soarta omului. De la Hesiod, Moirele sunt înfăţişate de obicei ca o treime: 
Clotho, Lachesis şi Atropos. Ele „aduc muritorilor binele şi răul" şi sunt 
asemănătoare cu Parcele romane, cu Nomele scandinave şi cu Ursitoarele din basmele 
româneşti. 

Pe Electra dă-o de soţie Iui Pyla3e, s-o ducă în casa lui 1 

Tu pleacă din Argos, căci nu ţi se mai îngăduie să umbli prin cetate, după 
ce ţi-âi ucis mama. Cumplitele Kere ?, zeițele cu chipuri de căţele, vor 
slobozi carul lor pe urma ta şi tu vei rătăci, ieşit din minţi. 

Cînd vei ajunge la Atena, îmbrăţişează statuia sfintă a zeiţei Pallas. Ea le 
va îndepărta de tine, umplindu-le de spaimă, si va împiedica şerpii lor 
cumpliţi să te atingă, întinzînd asupra creştetului tău scutul ei rotund cu 
cap de gorgonă. 

Acolo se află un deal, ce poiartă numele lui Ares5, unde zeii s-au adunat 
pentru întîia dată să judece o vărsare de sînge, cînd Ares, necruţătorul, 
asmuţit de mînie pentru nunta nelegiuită a fiicei sale, l-a omorît pe Halir- 
rhothios, fiul stăpînului mării 4. Acolo fiinţează un fel de a se vota, 
deosebit de sfint si de sigur, rînduit de un zeu : şi acel tribunal te va 
judeca si pe tine pentru omor. Dar împărţirea voturilor în două te va 
scăpa de la pedeapsa cu moartea. Loxias va lua învinuirea asupra lui, 
deoarece el ţi-a poruncit, prin oracol, să-ţi ucizi mama. 

1 Rostuirea neaşteptată, aproape burgheză a Electrei, este reluată de autor 
în deznodămîntul dramei Oreste. Profeţiile şi poruncile următoare ale 
Dioscurilor nu fac decît să rezume peripeţiile ucigaşului de mamă dezvoltate de 
Eschil în Fumenidele. 

2 In Iliada respingătoarele Kere întruchipează forţele destinului, care pe cîmpul 
de luptă iau în stăpînire eroii în clipa morţii, sfisiindu-le carnea şi bîndu-le sîngele. 
Ulterior, în perioada clasică ele se confundă cu Eriniile, divinităţile străvechi ale răz- 
bunării, născute din sîngele lui Uranos după Hesiod, fiice ale Nopţii după Eschil, 
hărăzite să-i tortureze pe paricizi, urmărindu-i fără odihnă atît în viaţă cît şi după moarte 
în Infern, adevăratele simboluri ale justiţiei arhaice, necruțătoare. 

3 Areopagul, în tălmăcire „colina lui Ares". 

+ Halirrhothios, fiul lui Poseidon, siluind-o pe Alkippe, afost omort de 
Ares, tatăl copilei. Maimarele tuturor apelor a chemat ucigaşul la 
judecată înaintea tribunalului zeilor întrunit pe colina ce urma să poarte de 
atunci înainte numele lui Ares. 

Iar în viitor se va întemeia o lege, anume că la voturi egale, învinuitul va 
fi iertat întotdeauna!. Cumplitele zeițe, izbite dureros de această hotărire, 
se vor face nevăzute, chiar aproape de deal, într-o despicătură a pămîn- 
tului, si-acolo se va statornici un sfint oracol, cinstit cu evlavie de 
muritori. Pe urmă îţi va fi dat să locuieşti o cetate din Arcadia, pe 
malurile rîului Alfeu, în apropiere de sanctuarul numit Lykaion ; cetatea 
va purta numele tău °. Aceaista e soarta ce ţi-o vestesc. 


Cetăţenii din Argos vor aşeza cadavrul lui Egist în mormînt. lar Menelaos, 
care tocmai a sosit la Nauplia’, deşi Troia a fost de multă vreme cucerită, 
o va îngropa pe Clitemnestra, cu ajutorul Helenei... Ea s-a întors din 
palatul lui Proteus, din Egipt; nici măcar nu a pus piciorul în Frigia. Zeus, 
pentru a stîrni cearta şi măcelul printre oameni, a trimis la Ilion o nălucă 
a Helenei *. 

Deci Pylade, împreună cu fecioara totodată nevastă, să plece din ţara 
aheeană la vatra lui, si să ia cu el în pămîntul Fokidei, pe asa-zisul 
cumnat al tău, dăruindu-i îmbelşugată avere. 

1 Acest fel de judecată, sacru la cei vechi, era denumit de romani, în amintirea 
celor depănate aici, suffragium Minervae. 

> Oresteion, aşezare din preajma muntelui Lykaion, unde Zeus avea un templu. 
3 Vezi p. 145, n. 3. 

t Euripide schiţează motivul în jurul căruia a construit drama Helena. In aceasta, 
poetul îşi imaginează că frumoasa Tyn-daridă a rămas vreme de, zece ani, împreună 
cu tezaurul Atri-zilor, prizoniera lui Proteu, regele Egiptului, pe cînd Paris îm- 
brăţişa la Troia o nălucă aidoma Helenei; aşadar numai din pricina unei 
fantasme aheii şi troienii s-au măcelărit fără cruţare. Ideea că Zeus a urmărit, 
prin războiul troian, să micşoreze numărul muritorilor se întilneşte prima dată 
în  Ciînturile cipriene. Dar dincolo de turburătoarele sale simboluri, Helena lui 
Euripide conţine poate reminiscenţele unor foarte vechi relaţii în mileniul al doilea 
dintre lumea Mării Egee şi ţara Egiptului. 

Tu îndreaptă-ţi mersul spre strîmtoarea ţării Istmului !, du-te în' sălaşul 
binecuvîntat al Kekropiei?. Şi cînd îţi vei fi istovit pedepsele date de soartă 
pentru păcatul tău, vei putea trăi fericit si dezlegat de chinurile tale. 
CORIFEUL Vlăstare din Zeus, cuvine-se oare să vă grăim în cuvinte ? 
DIOSCURII Vi se cuvine, voi nu v-aţi mînjit cu această crimă. 

ORESTE Dar eu, Iyndarizilor, pot să vorbesc ? 

DIOSCURII 

Vorbeşte, căci Phoibos e vinovat de-omorul acesta jilav de sînge °. 
CORIFEUL 

De ce, voi doi fiind zei şi fraţi după mamă cu moarta, nu le-aţi gonit pe Kere 
din aşezările lor ? 

DIOSCURII 

Trebuia să fie-mplinită hotărîrea ursitei, la fel si porunca neînţeleaptă rostită 
de limba lui Phoibos. 

1 Istmul corintic, pe atunci netăiat de canal, care leagă Atica de Pelopones. 

2 Nume mitic şi poetic, al Aticei, de la Kekrops, fiul Gliei, primul rege jumătate om — 
jumătate şarpe în cetatea Atenei. 

3 Ca şi Eschil în Orestia, Euripide recunoaşte împletirea unor rosturi divine în cele 
întîmplate, cîtă vreme în Electra lui So-focle aproape toată răspunderea gindului şi 
săvîrşirii crimei şi-o asumă personajul uman, fiul lui Agamemnon. 

ELECTRA Care Apolo, ce profeţii m-au silit să ajung ucigaşă de mamă ? 
OIOSCURJI 

Aţi făptuit împreună, deci sorţile vi se vor toarce-mpreună. Un singur 
blestem v-a zdrobit laolaltă, acelaşi ce i-a pierdut pe părinţii voştri!. 

ORESTE 

O, surioară, atît de tîrziu am apucat să te văd, şi trebuie să mă desprind de 
mîngiierile tale, să ne pierdem unul de altul. 

DIOSCURII 

Electra are un soţ şi o vatră, ea nu e de plins, doar, poate, pentru că pleacă 
din Argos. 

ELECTRA 


Nimic nu-i mai vrednic de lacrimi decît să laşi în urmă hotarul patriei tale ?. 
1 Maledicţia ereditară a Pelopizilor, despre ale cărei obîrşii a fost vorba la p. 117, n. 
1. 

2 Grecii socoteau exilul drept o cumplită osîndă, pentru că surghiunitul, retezat 
din pămîntul patriei şi lipsit de cultul zeilor cetăţii, scos în afara legilor politice şi 
religioase, era privitca un cadavru viu. Nici un concetăţean nu avea voie: 
„..„.să-l primească pe acest om, oricine ar fi el, să-i vorbească, să-l facă părtaşul 
rugăciunilor, jertfelor închinate zeilor, vărsărilor de apă lustrală, ci dimpotrivă (trebuia) 
să-l gonească din casă..." (Oedip rege, 235 şi următoarele.) 

CRESTE 

Iată, voi părăsi palatul tatălui meu 

iar pentru uciderea mamei 

mă voi pleca judecății unor străini. 

moscului 

Increde-te, căci vei merge 

în oraşul cucernic al Pallas Atenei. 

Te du împăcat ! 

ELECTRA 

Strânge-mă, dragul meu frate, 

piept lîngă piept. 

Vom trăi despărțiți, 

departe de-acoperişul părinţilor noştri, 

goniţi de blestemele mamei însîngerate. 

ORESTE 

Prinde-mă, cuprinde-mi trupul. Precum unui mort la morimînt coboară-mi un cîntec 
de jale. 

DIOSCURII 

Vai, vai, 

asemenea plîngere este cumplit s-o asculte 

chiar nişte nemuritori. 

Şi noi si ceilalţi ce locuim în Uranos 

ne umplem de milă 

pentru omul copleşit de nevoi!. 

ORESTE 

Eu n-am să te mai văd. 

1 Depărtarea prea mare dintre pămînt şi zeii cereşti îi face pe aceştia din urmă 
insensibili la suferinţele muritorilor. Această părere este aproape un loc comun al 
literaturii eline. Iată însă că aici zeii uranieni ni se înfăţişează milostivi, aproape, umani- 
zaţi. 

ELECTRA Nici eu n-am să mai stau în preajma ochilor tăi. 

ORESTE Acestea-s cuvintele tale din urmă. 

ELECTRA 

Bun rămas, cetatea mea ! Bun rămas şi iară bun rămas, dragii mei argieni ! 
ORESTE Ai şi pornit, nespus de credincioasa mea ? 

ELECTRA Purced şi ochii mi-s umezi de-nduioşare. 

ORESTE 

Cu bine, Pylade, mergi bucuros, Electra să-ţi fie mireasă. 

(Electra şi Pylade pleacă.) 

DIOSCURII 

Doar ei împlini-vor această nuntă. lată căţelele ! Pleacă, fugi spre Atena ! Cu paşi de 
spaimă ele ţişnesc pe urmele tale ; în loc,de braţe au şerpi şi pielea lor este neagră ; 
hrana lor e făcută din groaznice chinuri !. (Oreste fuge, îngrozit.) 

1 Dacă pe scena antică Eriniile apăreau aievea sau erau văzute de actori şi spectatori 
numai cu ochii înspăimîntaţi ai închipuirii nu vom afla probabil niciodată. Deci toată 
libertatea regizorilor moderni ! Totuşi înclin să cred că, dat fiind caracterul la obîrşie 
simbolic al dramei atice, realizatorii spectacolului tragic nu erau adepţii unei mise en 
scene naturaliste. 

Acum să pornim degrabă si noi 
în marea Siciliei, 

spre mîntuirea unor corăbii 

cu prora lovită de valuri!. 
Străbătînd cîmpia Eterului, 

noi nu le întindem celor nelegiuiţi ajutorul, 
dar pe cei ce iubesc în viaţă 
dreptatea, cucernicia, 

îi dezlegăm de grele primejdii 

şi le-aducem scăpare. 

Astfel nimeni să nu se-nvoiască 
a făptui nedreptatea, 

nici să plutească pe mări laolaltă 
cu cei ce-si frîng jurămîntul. 
Aceasta e spusa noastră, 

a unor zei către oameni. 


(Dioscurii se mistuie în văzduh.) 
CORIFEUL (în timp ce corul părăseşte, încet scena) 


Plecaţi bucuroşi. 

Doar omul în stare 

să-şi depene traiul în bucurie 

şi nefulgerat de Soartă cu vreo năpastă 
se-nfruptă din fericire. 

IFIGENIA IN TAURIDA 


1 Urmînd pilda lui H. Weil, scrutătorii textului euripideic înţeleg a citi aici o aluzie 
contemporană. Ar fi vorba de flota de salvare trimisă de stat în primăvara anului 413 
generalului atenian Nikias, aflat în dificultate în Sicilia. Din păcate ajutorul Dioscurilor 
nu a mîntuit ostile expediţionare reunite de la nefericitul dezastru, care a cumpănit atît 
de greu în soarta războiului peloponesiac. Din apropierea faptului literar de cel istoric se 
poate lesne deduce şi data probabilă a reprezentării Electrei : Marile Dionisii ale 
aceluiaşi an. 


